
٧٤١١ SLZ N19 وزارة الشوون الاسلامية والدعوة‎ (с) 


فهرسة مكتبة الملك فهد الوطنية اثناء النشر 
العثيمين. محمد بن صالح 

شرح eol‏ الإيمان باللغة الفلبينية. | محمد بن صالح 
العٹیمین . - ١٤١١ . you JI‏ ه 


ردمكث: ع پاچ - 8 3.۱-۳" 
-١‏ الإأيمان (الإسلام ( 
أ - Öl pall‏ 


| ۱٤١١١١ DAAT ٢٤ ٤٤ دیري‎ 





۱٤۲۹/۰۸۸٩۰ رقم الايداع‎ 
۹۹٦۰ YA- EVY- i ردمك‎ 
c الطبعة الثالثة‎ 


ھ۹٥‎ 





Pamkasan 


Mataan a so langowan a podi na ruk o ALLAH, 
puphodin tano sukaniyan nago ron tano 
puphangni sa tabang nago ron tano puphangni 
sa rila nago aya tano pun pupangundodan, 
nago pulindong tano ko ALLAH phoon ko mga 
kamarataan o mga ginawa tano nago so mga 
rarata ko mga galubuk tano, sa tao a toroon o 
ALLAH na da a kakhadadag iyan, sa puman 
sa tao a tharidadag na daa toroan iyan, go 
puzaksiangko a mataan a daa thitho a 
puzimbaan a rowar ko ALLAH a isa-isa a daa 
baniyan sakotowa, nago puzaksiangko a 
mataan a so Mohammad na oripun iyan nago 
sogo iyan, so salawat o ALLAH na si-i 
rukaniyan nago sii ko mga Familya niyan nago 
sii ko mga bolayoka iyan nago so mga tao a 
kidug iran so mga pipiya a mga okit sa 
pakalidasangka siran sa titho a kapakalidas. 


Sii ko oriyan anan: Na mataan a so katao a 
kapakaisa-isaa ko ALLAH na phiphaporoan o 
mga ilmo nago ayaon mala i pangkatan nago 
so kathontotaon na tanto a mitataralo so 
kipapaliyogatunon kagiya mataan a giyanan a 
imo na sodun so kapangunala ko ALLAH 
nago so mga ingaran iyan nago so mga sifat 
iyan, nago so mga kabunar iyan ko mga 
oripun iyan. 


Nago kagiya mataan a giyanan na gonsi ko 
lalan sii ko ALLAH na go onayan o mga bitikan 
iyan. 


Na misabap san na miya ompong so mga 
sogo 0 ALLAH ko kipuphanolonun iran sa 
giyangkanan a TAWHID. 


Phitharo o ALLAH: 

( وَمَا Шу‏ من قَبْلكَ من رَسُول إلا وحي is AE‏ إلا 
yi‏ 23204 4 الأنبياء: Yo‏ 

Aya maana niyan na: 4 Na daa kiyasogoami 


sa sogo sti ko miyaonaan ka a masa hay 
Mohammad a rowar sa kipphangundaon 


amiron a mataan anan a da a titho a 
puzimbaan a rowar ko ALLAH na simbaa 
niyo. [Surah # 21:25] 


Na phizaksian o ALLAH ko ginawa niyan so 
kababaloy niyan a isa-isa, nago phizaksian 
pun anan makapantag san o mga Malaikat o 
ALLAH, nago so mga mamponay sa katao, 
phitharo o ALLAAH: 


у‏ شهد الله أنه لا إله إلا هو والملائكة وأولو — قائما 
بالقسط لا إله إلا هو العزيز ا حکیم » آل عمران: ۱۸ 


Aya maana niyan na: ( phizaksian o ALLAH 
a mataan a sekaniyan na daa titho a 
puzimbaan а rowar rukaniyan nago 
phizaksian pun o mga Malaikat nago so 
mga  mamponay sa katao a 1 
mamamayandug ko kapaginontolan daa 
patot a puzimbaan a rowar rukaniyan a 
ALLAH a lubi a makadadaag nago lubi a 
maongangun. } [Surah st 3:18] 


Na misabap sii ko giyanan i pangkatan o 
kapakaisa-isaa ko ALLAH, na aya masosowa 


iyan na di miphanalipunda o kalangolangowan 
o muslim a kasiyapa niyanon sa makaokit sa 
kapaganad nago Карапдипаао nago 
kapamimikiran, nago kakupitan Ка aniyan 
mapanagombalay so agama niyan ko onayan 
a daa saninsaning iyan a katitikna nago 
kapananangkopan a iputhagompiya niyan so 
mga onga nan ago so mga resulta nan. 


So Agama a Kai-Islami 


So agama a kai-isalami na sukaniyan so 
Agama a siyogo o ALLAH misabapon so 
Mohammad #4 a initotop anan o ALLAH ko 
mga agama na go initarotop iyan anan kiran 
ko mga oripun iyan nago kiyompleto niyan 
misabap san sii kiran so limo iyan nago 
inikasoat iyan kiran anan a aya iran agama na 
daa tharimaan iyan phoon ko isa kiran a 
agama a salakaw san, phitharo o ALLAH: 


u)‏ کان محمد Li‏ أحد من رجالكم ولكن رسول الله وخاتم 
النبين 4 الأحزاب: ko‏ 

Aya maana niyan na: {kunaba aya 
mabubutad o Mohammad na ba ama o isa 
a pud ko mga mama rukano ogaid na sogo 


o ALLAH a initotop ko mga nabi. $ [Surah # 
33:40] 


na go so katharo o ALLAH: 


اليوم أكملت لكم دينكم وأقمت عليكم نعمتي — 

لكم الإسلام دینا) المائدة: ٣‏ 

Aya maana niyan na: 417107110 a gawii na 

tiyarotop akun rukano so agama niyo nago 

tiyarotop akun rukano so limo.akun ago 

inikasoat akun rukano so Islam a aya niyo 
agama. ) (Surah # 5:3] 


goso katharo o ALLAH: 


( إن الدين عند الله الإسلام € آل عمران: ۱۹ 


Aya maana niyan па: $ mataan a aya 
agama a thitho sii ko ALLAH na so Islam ). 
(Surah # 3:19] 


nago so katharo o ALLAH: 


( ومن يبتغ غير الإسلام دينا فلن يقبل منه وهو في الآخرة من 
الخاسرين ) آل عمران: Ло‏ 
Aya maana niyan na: ( sa tao a muloloba sa‏ 


agama a kunaba so Islam na diron dun 
tharimaan nago sukaniyan sii sa alongan 


a maori na pud ko miyangalologi ۸. 71 
3:85] 


Go sabunar a phitharo o ALLAH ko 
kalangolangowan o manosiya a kapilia iran 
roo a agama a parabo sii ko ALLAH ka 
phitharo iyan a manonompang ko rasulollah : 


( قل ياأيها الناس إن رسول الله إليكم جميعا الذي له ملك 
السموات والأرض لا إله إلا هو يحبي ویمیت فسآمنوا بالل 
ورسوله J^ T‏ الذي یؤمن بالله و 41215 واتبعوہ لعلكم 
شتدون ) الأعراف: NGA‏ 

Aya maana niyan na: (tharoangka hay 
Mohammad a hay sukano a mga 
manosiya na mataan a sakun na sogo 
rukano o ALLAH ko kalangolangowan iyo 
ka sukaniyan a ALLAH na rukiyan so pito 
lapis a Langit ago so lupa a daa thitho a 
puzoasoatun a  rowar rukaniyan a 
puphangoyag a puphangimatay, 
paratiyayaa niyo so ALLAH nago so sogo 
iyan a nabi a ummi, a sukaniyan so 
mapaparatiyaya ko ALLAH ago 


mapaparatiyaya ko mga katharo iyan na 
onoti niyo  sekaniyan ka angkano 
makakudug sa ontol). (Surah # 7:158] 


Go sii ko kitab a Sahih Muslim na miyakapoon 
ki Abi Hurairah a miyasoaton so ALLAH a 
miyakapoon ko Rasulollah @ a mataan a 
sukaniyan na phitharo iyan: 
يؤمن بالذي أرسلت بے إلا‎ {у يهودي ولا نصراي ثم يموت‎ 
)) كان من أصحاب النار‎ 
Aya maana niyan na: (nago ibut ko matatago 
ko kapaar iyan so ginawa o Mohammad 
ka daa makanug rakun a isa bo 511 sa 
giyangkai a pagtao Yahoudi antaa ka 
Nasranie na onyan iyan na matay a 
daniyan paratiyayaa so inisogo rakun a 
badi aya mambubutad iyan na mapud ko 
phamakanaraka ). 


Na so kaparatiyayaa ko Mohammad: nagiyoto 


so kapangimbunara ko nganin a minitalingoma 
niyan a rakus a tarimaan iyan sarta a 

mangongonotan Кипаба asar bo а 
makapangimbunar. 


na giyoto i sabap a da mabaloy so Abu Talib a 
mapaparatiyaya sii ko Rasullollah @ a oba di 
piyangimbunar iyan so nganin a minitalingoma 
o Nabi na go phizaksian iyan a mataan a 
giyoto na pud ko permero ko mga agama. 


Na so agama a kai-islami: na murapurapugon 
so kadandan o mga kamapiyaan a giyoto so 
diyawit mambo o mga agama a miyangaiipos 
a aya kiyatindos iyan ko mga agama na 
giyangkoto a kiyabaloy niyan a domadait ko 
kalangolangowan o masa ago darpa ago 
pagtao, phitharo o ALLAH a manonompang sii 
ko sogo iyan a Mohammad 7 


) وأنزلنا إليك الكتاب باحق مصدقا ما بين يديه من الاب 
ومهيمنا عليه ) المائدة: LA‏ 


Aya maana niyan na: 4 initoron ami ruka 
hay Mohammad so kitab ka an mapayag 
so bunar a miyakatanto ko miyaonaan 
iyan a kitab na go miyaka zaksi on ). 
[Surah# 5:48] 

Na aya maana o kababaloy niyan a domadait 
sii ko langowan o masa na go so darpa nago 
so pagtao na mataan a so kakapti ron na 
diniyan maphakada so kamapiyaan o pagtao 
sii ko apiya antonaa masa nago darpa ka aya 
kathitho niyan na aya niyan kapiya nago 
kunaba aya maana niyan na ba mataan a ba 
makadodozong sii ko kalangowan o masa 
nago darpa nago pagtao sa datar o saboton o 
sabagi ko mga manosiya. 


na go so Aagama a kaiislami na sukaniyan so 
agama a bunar a so tiyangkud o ALLAH sii ko 
tao a khaptan iyan anan sa thitho a kakaput a 
kathabangi niyanon na go so kaphakadaaga 
niyanon sii ko salakaw ron, Phitharo o ALLAH: 


( هو الذي أرسل رسوله باهدی ودين الحق ليظهره على 
الدين كله ولو كره المشركون ( الصف: ۹ 


Aya maana niyan na: 4 sukaniyan a ALLAH 1 
somiyogo ko sogo iyan inisabap ko toroan 
ago so agama a kaontol ka aniyan 
mapakagtao ko kadandan o agama apiya 

pun di inikasoat o mga Moshrik ). [Surah # 
61:9] 


go so katharo o ALLAH: 


( وعد الله الذين ءامنوا منكم وعملوا الصالحات ليستخلفنهم 
في الأرض كما استخلف الذين من قبلهم وليمكنن هم دينهم 
الذي ارتضى هم وليبدلنهم من بعد خوفهم kal‏ يعبدونني У‏ 
يشركون بي شيئا ومن كفر بعد ذلك فأولئك هم الفاسقون ) 
النور: оо‏ 


Aya maana niyan na: ( inibugay o ALLAH a 
pasad sii ko miyamaratiyaya a pud 
rukano a minggagalubuk sa mga pipiya a 
mataan a phakasambiin iyan siran dun sii 
ko lupa lagid o kiyapakasambia niyan ko 
siran a miyaonaan iran nago mataan a 
phakatindugun iyan kiran dun so agama 
iran a so inikasoat iyan kiran nago 
mataan a zambian iyan kiran dun ko 
oriyan o kaluk iran sa kasasarig na 
puzimbaan ako iran go daa a izakoto iran 
rakun a maito bo na sadun sa mongkir ko 

orian oto na siran man i mga songklid ). 
(Surah # 24:55] 


Na so agama a kai-islami: na kupit ago bitikan, 
a sukaniyan na tarotop sii ko kupit iyan go sii 
ko mga bitikan iyan: 


Ipuzogo iyan so kapakaisa-isaa ko ALLAH na 
go ipuzapar iyan so kapanakoto. 


Ipuzogo iyan so kaphatiis nago ipuzapar iyan 
so kapamokhag. 


Ipuzogo iyan so kapaginontolan na ipuzapar 
iyan so kapangarasi. 


Ipuzogo iyan so sarig na ipuzapar iyan so 
kandonsiyan. 


Ipuzogo iyan so kapakatarotop na ipuzapar 
iyan so katrayador. 


Ipuzogo iyan so kaphiyaphiyai kombalaa a 
lokus na go ipuzapar iyan so karingasaa kiran. 


ipuzogo iyan so kathotonganay a siran so mga 
dadasug na go ipuzapar iyan so kathotolaka. 

ipuzogo iyan so kapiya i kazirinsiringan nago 
ipuzapar iyan so kapriringasa. 


Na aya kalangkap o katharo na mataan a so 
Islam na ipuzogo iyan so langolangon o mga 
paparangayan a makalulubi na ipuzapar iyan 
so kalangolangon o mga paparangayan a 
kadadawayan. | 


Go ipuzogo iyan so langon o galubuk a 
mapiya nago ipuzapar iyan so langon a 
galubuk a marata. 


phitharo o ALLAH: 


( إن الله يأمر بالعدل والإحسان وإيتاء ذي القربى وينهى عن 
الفحشاء والمنكر والبغي يعظكم لعلكم تذكرون € النحل: ۹۰ 


aya maana niyan na: < Mataan a so ALLAH 
na 12112090 iyan so kapaginontolan na go 
so kaphiyapiya na go so kabugi ko mga 
dadasug | nago 171150207 iyan so 
piyamakasisingay nago so marata nago so 
kasopak, puphangosiyatan kano niyan ka 
angkano makatadum ) [Surah # 16:90] 

MGA ROKON O ISLAM 


So mga rokon o Islam na giyanan so mga 
onayan iyan a ron piyanagombalay, go 
sukaniyan na lima a maaloy sii sa giyangkai a 
piyanothol i Abdullah bin Omar a miyasoat 
kiran a dowa so ALLAH a miyakapoon ko Nabi 
i$ a mataan kon a sukaniyan na phitharo iyan: 


(( بني الإسلام على همسة: على أن يوحد الله - ولي روايسة 
على مس - : شهادة أن لا إله إلا اللہ وأن حمدا عبده 
ورسوله. وإقام Ty"‏ وإيتاء 31 Qa) ,— 3 S‏ 
واحج)) فقال رجل: ال حج وصيام رمضان. قال: У‏ صسيام 
Аад" LISA Tagi (JAM у‏ من رسول الله )). متفق عليه 
واللفظ لمسلم. 

Aya maana niyan na: ) piyanagombalay so 
Islam sa lima a giyoto so kapakaisa-isaa 
ko ALLAH, - go sii ko pud a thotol na sii ko 
lima - so kazaksii sa mataan a daa thithoa 


puzimbaan a rowar ko ALLAH nago 
mataan a so Mohammad na oripun iyan 

nago sogo iyan goso kitindugun Ко 
sambayang goso kibugan ko diyakat goso 
kaphowasai ko Ramadhan goso 
kapunaihaji. Phitharo o mama a so haji na 
go so powasa ko Ramadhan, tigiyan: a di, 
powasa ko ramadhan ago so haji. Na 
giyanan i kiyanuga ko ron ko Rasolollah 
#). piyanothol i Bukhari ago si Muslim, na 
giyangkanan a kinilapyat iyan na giyanan so 
thotholon i Muslim. 


1. So puman so kazaksii sa daa puzimbaan a 
rowar ko ALLAH nago mataan a so 
Mohammad na oripun iyan nago sogo iyan na 
giyanan so kakhupiti ron a mabagur a dii 
mizariat o dila a giyangkai a saksi a datar o 
giyoto na tiyangkud iyan sii sangkanan a 
zasaksian iyan, ago aya kiyabaloya sii sa 
giyangkai a shahada na satiman a rokon a 
rakus o phimbarang a zasaksianon, kagiya 
aya mataan a so Rasulollah # na sukaniyan 
na ipuphanampay niyan a makapopoon ko 
ALLAH na so kazaksii ron sa sukaniyan na 
oripun ago sogo na pud ko kakhatarotop o 
kazaksiingka sa mataan a daa thitho a 
puzimbaan a rowar ko ALLAH odi na kagiya 

mataan a giyangkai a dowa a Shahada na 
onayan o kaputhagompiya o mga galubuk 
nago BB kakhatarima iyan BB kagya daa 
kaputhagompiya o galubuk nago di khatarima 
inonta o matindos a soasoat bo ko ALLAH ago 
misongkad sii ko Rasulollah &% na misabap ko 
katotobohalos o simba sii ko ALLAH na 
puphakamoayan so kazaksi sa mataan a daa 
puzimbaan a bunar a rowar ko ALLAh nago 
misabap ko kapzongkada sii ko Rasulollah & 
na puphakamoayan so saksi a mataan a so 
Mohammad na oripun o ALLAH nago sogo 
iyan. 


Nago pud ko mga onga a kazaksi ini a mala 
na pukhamaradika so puso nago so ginawa 
phoon ko kathaoripun sii ko mga kaadun nago 
so kapuzongkada ko salakaw ko mga sogo o 
ALLAH. 


2. Na so puman so kitindugun ko sambayang 
na sukaniyan so kasimbaa sii ko ALLAH 
anggolalan ko mga piiliyan a makaproropa sa 
kathitho nago tarotop sii ko mga wakto niyan 
ago so mga goagoay niyan. 

Na pud ko mga onga niyan so kapukhalukai ko 
rarub ago so kasosoat o pangilaylayan nago 
so kapuphananggilaita ko piyamakasisingay 
nago so mga rarata. 


3. Na so puman so kibugan ko Diyakat na 
giyanan so soasoat sii ko ALLAH a 
puphakaokit ko kipumbugan ko diyangka a 
paliyogat sii ko mga tamok a diyakat a 
makhakabunar. 


Na pud ko mga onganiyan so kapukhasoti o 
mga ginawa phoon ko mga paparangayan a 
marata a maana so kaligut nago puphakasaad 
ko awida akal o Islam nago so mga muslim. 


4. So puman so kaphowasa ko Ramadhan na 
sukaniyan so simba sii ko ALLAH a 
diinggolalan ko kaptigra ko puphamakabatal 
ko daondao ko Ramadhan. 

Na pud ko mga onga niyan so kapkhalayam o 
ginawa ko kiputhagakun ko 
puphangabababayaan ka arap-arap ko kasoat 
o ALLAH a Lubi a maporo nago Lubi a mala. 

5. Na so puman so kapnaihaji sa Baitullahi 
Alharam, na giyanan so kasimbaa ko ALLAH 
sa  kalawia sa  Baitulahi Аіһагат ka 
mipamayandug so mga bitikan ko naihaji. 


Na pud ko mga onga niyan naso kaplayama 
ko ginawa sii ko kiptonayin ko phiromasayan a 
tamok nago ginawa sii ko onot onot ko ALLAH, 
na misabap san na aya maoolaola o 
kapnaihaji na klasi a pud ko kaprang sa lalan 
ko ALLAH. 


Na giyangkai a mga onga a miyaaloy tano sa 
giyangkai a mga onayan nago so shai a 
datanoron maaloy na pukhabaloy so pud ko 
pagtao a pagtao a Islam a soti a daa sanin- 
saning iyan a kapagagama sii ko ALLAH a 
agama a bunar nago aya indolon iyan ko 
kaadun naso  kapaginontolan nago so 
kaphatiis kagiya mataan a so shai a salakaw 
san a pud ko mga bitikan o Islam na 
ipthagompiya misabap ko kathatagompiya 
angkai a mga onayan, go khaompiyaan so 
mga  butad o  pagtao табар ko 
kathatagompiya о sogo o agama nago 
pukhapapason so pud ko kathatagompiya o 

mga butad iyan ko diyangka a shai a 
mapapapason a pud ko kamapiyaan o mga 
bitikan o agama. 


Na sa tao a khabayaan iyan a makarayagon 
anan na batiya-a niyan giyangkai a katharo o 
ALLAH: 
من‎ cS y d ولو أن أهل القرى ءاهنوا واتقوا لفتحنا‎ ) 
فأخذناهم نما كانوا‎ prang السماء والأرض ولكن‎ 
أهل القرى أن يأتيهم بأسنا بياتا وهم‎ نمافأ)۹٦(نوبسکی‎ 
بأسنا ضحى وهم‎ ets ol القرى‎ Jal NICA VIO 70 
ê —2 8)أفأمنوا مكر الله فلا یامن مكر الله إلا‎ Луд een 
۹۹-۹٦ ا خاسرون ) الأعراف:‎ 
Aya ma-ana niyan na: ) na opama ka mata- 
an a so tao ko mga ingud na maratiyaya 
siran nago mananggila siran na puluka-an 
ami kiran dun so mga kamapiya-an a pho- 
on ko langit ago so lupa na ogaid na 


kagiya a piyakambokhag iran so mga sogo 
na siniksa ami siran, sabap Ко 

pinggalubuk iran a marata, Na ba sasana 
so mga tao ko mga ingud sa di kiran 
makatalingana so siksa ami ko gagawii a 
siran na khithotorogun siran, odi na ba 
sasana so mga tao ko mga ingud sa 
dikiran makatalingoma so siksa ami ko 
daondao a siran na mabibimban siran, na 
ba siran sasana sa malupas siran ko 
siksa o ALLAH? Da-a somasana sa kalpas 
ko siksa o ALLAH a rowar ko pagtao a 
miyangalologi ) (Surah # 7:96-99] 


Nago ilaya niyan si-i ko thotolan ko miyanga o- 
ona ka mata-an a madadalum ko thothol so 
undaowan si-i ko mga mamponay sa mga 
pamikiran, na go toroan sii ko tao a da 
mirunding sii ko puso iyan so sapung, so 
ALLAH i puthabang. 

SO MGA ONAYAN O KUPIT O KAI-ISLAMI 


So agama a kai-islami - datar sa miyaona - na 
kupit nago bitikan, nago sabunar a miyaosay 
tano so shai a pud ko mga bitikan iyan nago 
miyaaloy tano so mga rokon iyan a giyanan so 
ki-itong sa onayan o mga bitikan iyan. 


So puman so kupit a kai-islami na aya mga 
onayan iyan na so kaparatiyaya-a ko ALLAH 
na go so mga Malaikat iyan nago so mga 
Kitab iyan na go so mga Sogo iyan na go so 
Alongan a maori na go so Okoran a mapiya go 
Marata. 

Go  sabunar a  makang-gogonanao sa 
giyangkai a mga onayan so kitab o ALLAH go 
so Sunnah sabdan o Rasulollah #. 


Na sii ko kitab o ALLAH na phitharo o ALLAH: 

( لیس البر أن p‏ 19 وجوهكم قبل المشرق والمغرب ولكن البر 

من ءامن QU‏ واليوم الآخر والملائكة والكتاب والنبيين € 
البقرة: ۱۷۷ 

Aya ma-ana niyan na: кипа oba aya 
mapiya na giya kaadapa o mga bontal iyo 
ko tomampar sa subangan ago sa 
sudupan, ogaid na aya mapiya na so tao a 
piyaratiyaya niyan so ALLAH na go so 
alongan a maori go so mga malaikat iyan 
go so mga kitab iyan na go so mga nabi 
niyan ) [Surah # 2:177] 


Aya katharo iyan si-i ko okoran: 


( إنا كل شيء خلقناه بقدر( ٤ ٩‏ )وما أمرنا إلا واحدة كلمح 
mas‏ القمر: 49-.ه 


Aya ma-ana niyan na: 4 mata-an a sukami 
na so langowan a shai na inadun ami a 
ookorun na go аа-а sogoan ami a rowar ko 
isa a datar o sapuruk mata) (Surah # 54: 49-50] 


Na go si-i ko sabdan o Rasulollah ж na 
phitharo o nabi & a sumbag iyan ko Jibriel ko 
masa a kini-iza-an iyanon ko paratiya-ya: 

)) الإیمان أن تؤمن QU‏ وملائكته وكتبه ورسله واليوم الآخر 
وتؤمن بالقدر خیرہ وشره )). 


Aya ma-ana niyan na: ( so paratiya-ya na so 
kaparatiyaangka ko ALLAH go so mga 
malaikat iyan go so mga kitab iyan goso 
mga sogo iyan go so alongan a maori na go 
so kaparatiyaya angka ko okoran so 
mapiya on ago so marata on ) piyanothol i 
Muslim. 

SO PARATIYAYA SI-I KO ALLAH 
A LUBI A MAPORO 


So kaparatiyaya-a sii ko ALLAH na mao- 
ompong sa giyangkai a pat a mga galubuk. 


PAGANAI RON: Na so kaparatiya-a sa 
makamomoayan so ALLAH. 


Go  sabunar a  makang-gogonanao sa 
kapakamomoayan o ALLAH so migaganat sa 
dalum a kandang, ago sa sarag a akal, a go 
sa bitikan, ago sa kagudam: 


1. Na so puman so kapakang-gogonanao o 
kigaganat iyan sa dalum a kandang sa 
kapakamomoayan o ALLAH na kagiya mata- 
an a so langowan a ka-adun na sabunar a 
miga-ganat iyan dun sa dalum a kandang a 
kapaparatiya-ya niyan ko miyadunon sa 
daniyanon pun kapami-mikirana odi na 
kapaganada go di phakaliyo pho-on ko 
mitotoro angkai a kigaganatun iyanon sa 
dalum a kandang inonta amay ko so tao na 
misogat sii ko puso iyan so shai a 
khabangkiring iyan angkanan a paratiyaya, 
misabap ko katharo o Nabi &: 

(( ها من مولود يولد على الفطرة, فأبواه يهودانه أو ينصرانه 
أو نمجسانه )) رواه البخاري. 


Aya ma-ana niyan: (na da-a tao a 
imbawata a badi si-i imbawata ko 
kababaloy niyan a mapaparatiyaya niyan 
so miyadunon, na sombala a lokus iyan i 
kiyabaloy niyan a “Yahoudi, odi na 
Nasrani, odi na Majousi piyanothol i Bukhari. 


2. So puman so kapakang-gogonanao o sarag 
a akal sa kapakamo-moayan o ALLAh na 
kagiya mata-an a giyangkai a mga ka-adun, so 
miyanga o-ona-an iyan па до so 
phamakatalingoma na didun dowa-dowa a 
adun a miyadunon a miyakamoayanon, kagiya 
di khapakay oba ma-adun o ginawa a ginawa 
niyan go di khapakay oba maadun a 
mitalumba, Di khapakay oba ma-adun o 
ginawa a ginawa niyan kagiya mata-an a so 
shai na diniyan khaadun a ginawa niyan go 
mata-an pun a so daniyan pun kaadun na ma- 
ada, na andamanaya i kakhabaloy niyan a 
puphangadun? 

Go di khapakay oba ma-adun a mitalumba, ka 
kagiya langowan a pukitalumba na didun 
dowa-dowa a adun a tomiyalumba on, go 
kagiya mata-an a so ka-aadun anan a makao- 
okit sa matataritib a piyakamumusa ago so ka- 
ator iyan a  makandadai-daita адо 
makazosompa-sompat a makandudukudukut 
ko kapakandodolon o mga ka-adun ago so 
miyangadun kiran go so ndolon-dolonan o 
mga ka-adun ko saba-adon a rakus o sabaad 
na kharun sa karun a thitho oba mabaloy a 
kha-adun sa badun khitalumba, ka so kha- 
adun a badun khitalumba na kuna oba 
khataritib si-i ko asal a kiya adun iyan, na 
andamanaya i kakhabaloy niyan a matataritib 
ko masa a katatatap iyan ago so diniyan di 
kapagomarug. 


Na igira a di khabaloy angkai a mga ka-adun 
oba maadun o ginawa a ginawa niyan, ago di 
khaadun a ba mitalumba na miyatangkud a 
kakhabaloy niyan a adun a miyadunon a 
sukaniyan so ALLAH a miyadun ko langowan 
o ka-adun. 

Go sabunar a ріуауад o ALLAH a 
giyangkanan a nanao a makao-okit sa sarag 
a akal ago so tanda a thitho si-i ko Surah 
attour ka phitharo iyan: 


( ام خلقوا من غير شيء pi‏ هم الخالقرن € الطور: ٥٣‏ 


Aya ma-ana niyan na: 4 ba miya-adun siran 
sa pho-on sa da-a shai anta-a ka siran 1 
miyamangadun У [Surah52:35] 


Aya ma-ana niyan na mata-an a siran na kuna 
oba siran miya-adun a da-a ba kiran miyadun 
go kuna oba siran na ba iran inadun so mga 
ginawa iran na miyatangukud so kababaloy o 
miyadun kiran a sukaniyan so ALLAH a 
miyasoti-soti na go тіуакарого-рого, na 
misabap san na si-i ko masa a kiyanuga o 
Jobair bin Motim # a pumbatiya-an iyan so 
Surah attour na kagiya iraot sa giyangkai a 
mga ayat: 

ai)‏ خلقوا من غير شيء ام هم اخالقون, أم خلقوا السموات 
والأرض بل q‏ يوقنون› al‏ عندهم خزائن ربك Pi‏ هم 
المسيطرون 4 الطور: ۳٢۷-٥٣‏ 


Aya ma-ana niyan na: 4 ba miya-adun siran 
sa pho-on sa da odi na ba siran i 
miyamangadun, anta-a ka ba iran inadun 
so mga langit ago so lupa Aya kaontol iyan 
na di siran phamaratiya, odi na ba adun 
kiran a mata-tago sa tangan iran so mga 
igagadong o ALLAH antawa-a ka ba siran 
i makaphapa-apa-ar } [Surah # 52:35-37] 


Na sangkoto a masa na so Jobair na moshrik 
na aya katharo iyan na maituk bo na lomayog 
a puso akun, na giyanan i paganay a shai a 
makambukun a paratiya-ya ko puso akun.. 
piyanothol i Bukhari a makambubulab-lag a 
kiyapanotola niyanon. 

Na mugay tano ron sa ibarat a 
maphakarinayag iyan anan na mata-an a 0 
adun a mato-on a tao a tharo-on iyan ruka a 
adun a palasiyo a phapasa-pasad a maliliyot a 

mga garden a puphamangondas ko paglut- 
lutan iyan so mga lawasaig a mamumulupul a 
phimbarang a mga dumpas адо mga 
paramadali ago phirmarma-an sa phitibarang 
a ruma-ruma pho-on ko mga onayan iyan 
nago so mga kulub iyan na go tharo-on iyan 
ruka a mata-an a giyangkai a palasiyo na go 
so shai a mada-dalumon a pud ko 
inipharahiyasanon na sabunar a inadun iyan a 
ginawa niyan odi na miya-adun a giyanan dun 
ka badun minitukaw a da-a baon miyadun na 
aya masowa aka na dingkadun 
mapangimbunar anan na go mapakambokhag 
ka nago i-itong ka pun a katharo iyan oto sa 
kada-a lalag o kapananaroan na ino khapakay 
ko oriyan anan a kabaloy a giyangkai a 
piyangadun a maolad so lupa on go so langit 
on go so mga  bito-onon na go so 
pphangaoola-ola niyan na go so kata-tanos 
iyan a di khaoma kira-kira a baniyan ma- 
aduna ginawa niyan odi na ba ma-adun sa 
minitukaw a da-a baon miyadun. 


3. Sopuman so kapakang-gogonanao o bitikan 
sa kapakamomoayan o ALLAH na kagiya 
mata-an a so тда kitab a initoron a 

makapopo-on sa langit na lango-langon 
giyanan i diniyan matharo na go so nganin a 
minitalingoma on a pud ko mga kokoman na 
ayadun a mitotoro iyan nangkoto a mga 
kapiya-an o ka-adun, na nanao dun anan sa 
mata-an a giyanan na pho-on ko kadunan a 
lubi a maongangun ago lubi a matao si-i ko 
mga kapiya-an o ka-adun na go so nganin a 
minitalingoma on a pud ko mga thotholan ko 
mga ka-adun a kiyazaksian ko kamamata-ani 
ron sa kabubunar iyan na tanda sa mata-an a 
giyanan na pho-on ko kadnan a maga-gaga 
niyan so kaphagaduna niyan ko nganin a 
piyanothol iyan makapantag san. 


4. So puman so kababaloy o kagdam a 
makang-gogonanao sa kapakamomoayan o 
ALLAH na dowa ka biyasan: 


Paganay sa giyangkoto a dowa: na mata-an 
a sukutano na pukhanug tano na go 
pukhamasa-an tano а  giyangkoto а 
kaphagampona ko pangni o puphamangni 
nago giyangkoto a kapukhatabangi ko mga tao 
a khipakasasagad sa marugun na giyanan na 
makapung-gonanao sa gonanao a thitho sa 

kababaloy o ALLAH a makamomoayan, 
phitharo o ALLAH: 


( ونوحا إذ نادى من قبل فاستجبنا له ) الأنبياء: ۷٦‏ 


Aya ma-ana niyan na: ( gowani ko so Noh ko 
miyaona a mananawag na inampon ami 
so pangni niyan ) [Surah # 21:76] 


goso katharo o ALLAH: 
۹ إذ تستغيفون ربكم فاستجاب لكم ( الأنفال:‎ ( 


aya maana niyan na: (Gowani ko mamangni 
kano sa tabang si-i ko kadnan iyo na 
tiyabangan kano niyan) [Surah # 8:9] 


Go miya-aloy ko Sahih al-Bukhari a miyakapo- 
on ko Anas bin Malik هله‎ a phitharo iyan: a 
mata-an a adun a Arabi a makapopo-on sa 
katasan a miyakasolud sa masjed ko alongan 
a Jum'at a so Nabi @ na di mangotba na 
phitharo iyan a hay Rasulollah, miyailang so 
tamok na go miyaor so babay wata na 
pangniyang ka ko ALLAH rukami a pakaorana 
niyan, na iniporo o Rasulollah a mbala a lima 

nian na miyamangni sa огап, na miyabumbar 
so gabon a makasasayan sa mga palao, na 
dapun makatupad si-i ko mimbar iyan na 
miyailay ami so oran a puphangalililid ko mga 
sompa iyan, na si-i ko ikadowa a jum'at na 
tominindug puman a giyangkoto a Arabi odi 
na so salakaw ron na phitharo iyan: a hay 
Rasulollah minigobar so mga walay nago 
miyalud so tamok na pangniyangka ko ALLAH 
rukami a thaid, na ini poro iyan a mbala a lima 
niyan na phitharo iyan: a hay kadnan ami na 
baloyangka so oran a limo rukami a kuna oba 
rukami khibinasa, na da pun makadingil na 
mithaid a donya. 


na go dadun a paruphay o kaphagampona ko 
mga duwa-a o puphamamangni a giyanan na 
galubuk a kazasaksian taman dun imanto si-i 
ko tao a toto-o a kapuphagapas iyan si-i ko 
ALLAH sarta a so mga sarat o kaphagampona 
ko panguni na itotoman iyan. 


Ikadowa a biasan: na mata-an a so tanda o 
mga nabi a pumbuthowan sa mga mo/jizat na 
pukhamasa-an o mga tao na go pukhanug iran 
na tanda a thitho sa kapakamomoayan o 

somiyogo kiran a sukaniyan so ALLAHO 
TAALA kagiya mata-an a giyangkanan a mga 
mo'jizat na mga galubuk a makaliliyo ko 
khagaga o manosiya a ipumbugay anan o 
ALLAH sa ogop iyan ko mga sogo iyan nago 
tabang iyan kiran. 


Aya ibarat anan na so tanda o Musa жа ko 
masa a kiyasogoa on o ALLAH ko kiduphi-in 
iyan ko tongkat iyan sa liyawaw a kalodan na 
inilampus iyanon na miyabunsad sa sapolo 
ago dowa a lalan a palaya dun ma-mamara a 
kandadaopa-an o ig andadatar o mga palao 
phitharo o ALLAH: 


( فاوحینا إلى موسى أن اضرب بعصاك البحر فانفلق فكان 
كل فرق كالطود العظيم ) الشعراء: AY‏ 


Aya ma-ana niyan na: (iniwahi ami si-i ko 
Musa a kilampusun iyan ko tongkat iyan 
si-i ko ragat na miyabunsad na miyabaloy 
ko oman i lalan a kandadaopa-an a ig a 
datar o miyamakala a palao) [Surah # 26:63] 

Go aya ibarat a ikadowa na so tanda o Isah 
sa Ка aya maoolaola niyan na puphakawiyag 
sa miyatay a puphakambowat siran ko mga 
kobor iran sabap ko idin o ALLAH phitharo o 
ALLAH makapantag san: 


( وأحبي الموتى بإذن الله € آل عمران: £4 


aya maana niyan na: (pukhawiyag akun so 
puphamatay sabap ko idin o ALLAH ) 
[Surah # 3:49] 


go so katharo o ALLAH: 
١١١ المائدة:‎ € oy PA وإذ تخرج‎ ( 


aya maana niyan na: “sii ko masa a 
kapuphakaliyowang ka ko miyatay sabap 
ko idin akun Y (Surah # 5:110] 


Go so ibarat a ikatulo sii ko Mohammad # Ко 
masa a kiyapangniya on o mga Quraish a 
makabugay sa tanda na phithiniyasan iyan so 
olan na miyaopak sa dowa opak na miya ilay 
oto o mga tao sii anan ko katharo o ALLAH: 

( اقتربت الساعة وانشق القمرء وإن يرواءاية يعرضوا 
ويقولوا سحر مستمر ) القمر: Y=}‏ 


Aya ma-ana niyan na: (miyakarani so 
bangkit na go miyabunsad so olan na 
apiya i kiya ilaya iran ko tanda na 
puthalikod siran na go diran di tharoon a 
salamangkiro a tatap) (Surah # 54:1-2] 


Na giyangkai a mga tanda a magugudam a 
puphakaokitun o ALLAH sa ogop iyan ko mga 
sogo iyan na go tabang iyan kiran na makang- 
000003030 sa nanao a thitho sa 
kapakamomoayan o ALLAH. 


Ika dowa: so kaparatiyaya-a ko kababaloy o 
ALLAH a Kadnan: 


aya ma-ana niyan na mata-an a sukaniyan a 
ALLAH a isa-isa na kadnan a da-a sakotowa 
iyan na go da-a saling-gogopa iyan. 


So phitharo a kadnan na giyoto so kapa-ar 
iyan so kapuphangadun na go so kadato na 

go so kapanonogo да-а puphangadun a rowar 
ko ALLAH go da-a datu a rowar ko ALLAH go 
da-a puphanonogo a rowar ko ALLAH, 
phitharo o ALLAH: 


( ألا له الخلق والأمر ) الأعراف: o£‏ 


Aya maana niyan na: (bangka di katawi a 
sukaniyan a ALLAH i puphangadun ago 
puphanonogo ) [Surah # 7:54] 


go so katharo iyan: 


( ذلكم الله ربكم له الملك والذين تدعون من دونه ما ЖШ‏ 5 
من قطمیر $ فاطر: ۱۳ 


Aya ma-ana niyan na: (giyoto so ALLAH a 
kadunan iyo a khiruk ko kadatu go so 
siran oto a puphanong-ganoyan a salakaw 
rukaniyan na аа-а ba iran kamimiliki 
apiya datar o dadanglisun o od a korma ) 
[Surah # 35:13] 


go dipun katawan oba mata-an a ana isabo a 
pud ko mga ka-adun oba niyan niyokol so 

kababaloy o ALLAH a kadnan inontabo oba 
mababaloy a giyangkoto a tao na mababaloy a 
kakikiburan na diniyan kasasaimbulungan i 
diniyan matharo ka datar o miyanggolaola ko 
Firaon ko masa a phitharo iyan ko pagtao 
niyan: 


ui (‏ ربكم الأعلى ) النازعات: ٤٢‏ 


ayamaananiyan na: {sakun i kadunan iyo a 
maporo ) [Surah # 79:24] 


go so katharo o ALLAH: 

TA غيري ) القصص:‎ АЙ ياأيها الملا ما علمت لكم من‎ ( 
Aya maananiyan na: (Hay sukano a mga 
nakoda da-a katawan akun rukano a 


kadunan a salakaw rakun) [Surah # 28:38] 


Ogaid na giyangkanan a katharo iyan na kuna 
oba manonompang ko kupit. 


Phitharo o ALLAH: 


( وجحدوا با واستيقنتها أنفسهم ظلما وعلوا € النمل: ٤١‏ 

Aya maananiyan na: 4Siyopak iran so 
kababaloy o ALLAH а kadunan sa 
kapulilingo na go kaphaporo a obadi 
katawan anan a thito o mga ginawa iran ) 
[Surah # 16:14] 


Go phitharo o Musa sii ko Fir'aon sii ko 
kiyapanotholaon o ALLAH phoon kiran: 


( لقد علمت ما أنزل هؤلاء إلا رب السموات والأرض 
بصائر uly‏ لأظنك يافرعون مثبورا ) الإسراء: V. Y‏ 


Aya maananiyan na:  (sabunar a 
kiyatokawan ka hay FPiraon a аа-а 
tomiyoron sangkai a mga ka-adun a rowar 
ko miyadun ko pitolapis a langit ago lupa 
sa kasassabotan go mata-an a sakun na 
aya katawi ko ruka hay Fir'aon na ka- 
ada-an sa budbud ) [Surah st 17:102] 


Misabap san na aya mambubutad o mga 
moshrik na khokompablian iran a so ALLAH 
na kadunan rakus a ipusakoto iran so ALLAH 
sii ko simba, phitharo o ALLAH: 

( قل لمن الأرض ومن فيها إن كنتم تعلمون؛ سيقولون Š‏ قل 
O S ЭЙ‏ قل من رب السموات السبع ورب العرش 
العظيم. سیقولون لله قل افلا تتقون. قل من بيده ملكوت كل 
شيء وهو يجير ولا يجار عليه إن كنتم تعلمون» سيقولون لله قل 
فان تسحرون ( المؤمنون: ۸۹-۸۰ 


Aya ma-ana niyan na: (tharoangka hay 
Mohammad o anta i khiruk ko lupa na go 
so madadalumon amay ka aya butad iyo 
na katotokawan iyo, na aya dun a 
matharo iran na so ALLAH, na tharo 
angka kiran a ba niyo di maphamimikiran, 
tharoangka kiran hay Mohammad a 
antawaonon i miyadun ko pito lapis a 
langit ago miyadun ko aras a miyakasula- 
sula, na tharoon iran dun a so ALLAH, na 
tharo angka kiran a ba kano di khatagoi 
sa kawan, tharoang ka kiran hay 
Mohammad a antawaonon i matatago sa 
tingkong a palad iyan so kambabaya- 
bauai niyan ko langowan taman a 
sukaniyan so pukha-apasan a аа-а 

phagapasan iyan amay Ка aya 
mambubutad iyo na katawan iyo anan, 
na tharoon iran a so ALLAH, na 
tharoangka kiran a andamanaya i 
kapukhalimpang iyo? [Surah # 23:84-89] 


Go Phitharo o ALLAH: 


( ولئن سألتهم من خلق السموات والأرض ليقولن خلقهن 
العزيز العلیم ) الزعرف: ۹ 


Aya ma-ana niyan na: (opama ko izaingka 
siran o antawaonon i miyadun ko mga 
langit na go so lupa na isumbag iran ruka 
a inadun anan o ALLAH a lubi a 
makadada-ag nago lubi a matao } [Surah # 
43:9] 


Go phitharo o ALLAH: 

( ولئن سألتهم من خلقهم لیقسولن الله uL‏ يؤفكون € 
الرخحرف: AY‏ 

Aya ma-ana niyan na: {o iza-an ka kiran o 


antawaonon 1 miyadun kiran na aya 

misumbag iran na so ALLAH na 
andamanaya i katatalikod iran ) [Surah # 
43:87] 


Na so sogoan o ALLAH a miyasoti-soti na 
mararangkom iyan so mipantag ko okoran na 
go so mipantag ko kokoman sa datar o 
kababaloy niyan a ayading-giragiray ko butad 
go ayaon pumbutad sa kokoman si-i ko 
kabaya iyan sa maka a-ayon ko mitotoro o 
ongangun iyan, go sukaniyan pun i pukhokom 
san si-i ko bitikan ko mga simba na go so mga 
kokoman ko phizasokowan a kapagintao sa 
makaaayon ko mitotoro o ongangun iyan san, 
sa tao a baloyin iyan a adun a 
puphamangumba-al sa bitikan a pud o ALLAH 
makapantag ko mga simba odi na pukhokom 
si-i ko phizasokowan a kapagintao na sabunar 
a minisakoto niyan anan go daniyan matanto 
so paratiyaya. 

IKA TULO: So kaparatiyaya-a ko kababaloy 
o ALLAH a puzimba-an: 


aya ma-ana niyan na mata-an a sukaniyan na 
isa-isa a thitho a puzimba-an a да-а baniyan 
sakotowa. 

Go puzimba-an a aya ma-ana niyan na di-i 
panonoatun a  puphangangaronganan a 
ginawa sa babayaon nago sula-sula on. 


Go phitharo o ALLAH: 

( وإهكم إله واحد لا إله إلا هو JI‏ من — eem‏ € البقرة: 
1۳ 

Aya ma-ana niyan na: (Go aya puzimba-a 

niyo na puzimba-an a isa-isa a da-a bunar 

a puzimba-an a rowar rukaniyan a 

masaling-gagaon a makalimo-on } [Surah # 

2:163] 

go so katharo o ALLAH: 

( شهد الله أنه لا إله إلا هو والملائكة وأولو العلم قائما 
بالقسط لا إله إلا هو العزيز الحكيم ٤‏ آل عمران: ۱۸ 


Aya ma-ana niyan na: 4 Phizaksian o ALLAH 
a mata-an a sukaniyan na da-a thitho a 
puzimba-an a rowar rukaniyan na go 
phizaksian pun anan o mga malaikat na 
go so mga mamponay sa ilmo a ding- 
golalan sa ontol, da-a bunar a puzimba-an 
a rowar rukaniyan a lubi a makadada-ag 
ago lubi a maongangun Y [Surah # 3:18] 

na so langowan taman a puphamanimba-an a 
ipagpud si-i ko ALLAH a puzimba-an a 
salakaw ko ALLAH па giyangkoto a 
kapuzimba-a on na ribat, phitharo o ALLAH: 


) ذلك oU‏ الله هو الحق وأن ما يدعون من دونه هو الباطل 
وأن الله هو العلي الکبیر ‏ الحج: ٦٦‏ 

Aya .ma-ana niyan na: (Giyangkanan na 
mataan a so ALLAH na suka niyan i 


bunar na go mata-an a so puphamanong- 
ganoyin a salakaw ko ALLAH na giyanan 

na ribat na go mata-an a so ALLAH na 
sukaniyan i lubi a maporo nago lubi a 
mala ) [Surah # 22:62] 


Na giyangkoto a kapumbuthowi ron sa 
puphamanimba-an na kunabaon di mizula- 
sula so kabunar a puzimba-an, phitharo o 
ALLAH mipantag ko tulo a barahala a Lat na 
go Uzza na go Manat: 


( إن هي إلا أسماء سميتموها أنتم وءاباؤكم ما أنزل الله يما من 
سلطان ) النجم: TT‏ 


Aya ma-ana niyan na: (Giyaman angkai a 
mga barahala na da man a rowar sa mga 
ingaran a inipamtho niyo ron sukano dun 
ago so mga ama iyo a danan pakitoron o 
ALLAH sa ba adun a tanda a titho a 
puphamanimba-an ) (Surah # 53:23] 


go phitharo o ALLAH makapantag ko Yusof غه‎ 
a mata-an kon a so Yusof na phitharo iyan ko 
dowa kataw o pud iyan sa kalaboso: 

( أأرباب متفرقون خير أم الله الواحد القھارز۳۹)ما تعبدون 
من دونه إلا р" sue‏ ها أنتم وءاباؤ كم J pi Le‏ الله كما من 
سلطان í‏ یو سف : а Pa‏ 


Aya ma-ana niyan na: Ba giyangkai a 
puphamanimbaan a masasagomparak na 
thomo a di so ALLAH a isa-isa a 
makatataban da-a puzimba-a niyo a 
salakaw rukaniyan a rowar ko mga 
ngaran a inipamutho niyo ron sukano dun 
ago so mga ama iyo a danan pakitoron o 
ALLAH a puphamanimba-an sa ba adun a 
mga tanda * (Surah # 12:39-40] 


Na misabap san na aya mambubutad o mga 
sogo o ALLAH alayhim assalam na diran di 
tharo-on ko mga pagtao iran: 


23 الأعراف:‎ ор اعبدوا الله ما لكم من إله‎ ) 
Aya ma-ana niyan na: #simba-a niyo so 


ALLAH ka da a ba niyo khasimba a 
salakaw ron ? [Surah # 7:59] 

Ogaid na siyangka anan o mga moshrik na 
mimba-as siran sa puphamanimba-an a 
salakaw ko ALLAH a piyamanimba iran a pud 
o ALLAH a miyasoti-soti a miyakaporo-poro a 
ron siranon puphamangni sa tabang kangut di 
kangut. 


Go sabunar a rinibat o ALLAH so mga 
moshrik ko kiyabaloya iran ko тда 
barahala a puphamanimba-an sa dowa 
atanda sa akal pamandapat: 


Pagana! ron: Na mata-an a di madadalum sa 
giyangkai a mga barahala a piyamanimba iran 
so shai a pud ko mga paratoboan a thitho a 
pusimba-an ka giyai na ka-adun a di 
makaphangadun ago di phakang-gay a gona 
ko puphamanimba-on адо diniyan siran 
khadimpisa ko phamakamorala go diniyan pun 
mipapa-ar kiran so kabibiyag na go so 
kapapatay go da a kamimilikan iran a shai 
pho-on ko mga langit go da a ba iranon 
mitotompok, phitharo o ALLAH: 

) واتخذوا من دونه adi‏ لا O piki‏ سيدا وهم يخلمقود ولا 
يملكون لأنفسهم ضرا ولا نفعا ولا يملكون موتا ولا حياة ولا 
نشو YAI í | J‏ قان: Y‏ 
Aya ma-ana niyan na: (Go biyaloy ran so‏ 
salakaw ko ALLAH a puphamanimbaan a‏ 
giyangkoto a puphamanimba-an па аа-а‏ 
kha-adun iran a shai ka siran i mga ka-‏ 
adun go da a mipapa-ar iran ko mga‏ 
ginawa iran a morala ago ompiya go diran‏ 
pun kamimilikan so kapapatay na go so‏ 
kabibiyag na go so kakhawiyag sa‏ 
alongan a maori (Surah # 25:3]‏ 


go phitharo o ALLAH: 

( فل ادعوا الدين زعمتم من دون الله لا о,‏ مثقال 5 š‏ 

في السموات ولا في الأرض وما هم فيهما من شرك وماله 

منهم من ظهير, ولا تنفع الشفاعة عنده إلا لمن أذن له ) سبا: 
٣٢-٢‏ 


و4 


Aya ma-ana niyan na: 4Tharoangka kiran 
hay Mohammad a pangni kano sa 
giyangkanan a diniyo di tharo-on a 
puphamanimbaan a salakaw ko ALLAH a 
da-a ba iran mipapa-ar a datar bo o 
timbang a kolpong si-i ko mga langit go da 
pun 51-1 ko lupa go da-a mitotompok iranon 
go da-a tabanga iyan kiran go da-a 
khibugay a gona o kapangaluba-lub si-i ko 
hadapan o ALLAH inonta si-i ko tao a 
inidinan iyan } (Surah st 34:22-23] 


Go phitharo o ALLAH: 


ؤ أيشركون ما لا يخلق شيئا وهم بخلقون؛ ولا يستطيعون هم 
نصرا ولا أنفسهم ينصرون í‏ الأعراف: ۱۹۲-۱۹۱ 


Aya ma-ana niyan na: Ino iran puphaka 
sakotowa ko ALLAH so da-a khamba-alan 
iyan a maito bo a giyangkoto a ipuzakoto 
ron na mga ka-adun go da-a khagaga iran 
a tabang ko puphamanimba kiran na go 
diran khatabangan so mga ginawa iran? 
[Surah # 7:191-192] 

Na igira a aya mambubutad a giyangkai a 
puphamanimba-an na datar angkanan a miya- 
aloy na mata-an a so kabaloya san a 
puphamanimba-an na рида dun ko 
phithamanan a kada-a lalag ago phithamanan 
a karibatan. 


Ika dowa: Mata-an a giyangkai a mga moshrik 
na aya mambubutad iran na kokompablian 
iran a mata-an a so ALLAH na isa-isa a 
kadnan a puphangadun a matatago sa 
tingkong a palad iyan so langowan taman na 
go sukaniyan i puphagapasan go da-a 
puphagapasan iyan, na giyanan i aya dun a 
patot na giya kapakaisa-isaa iranon ko 
kassimba-a on sa datar o kiyapaka isa-isaa 
iranon ko kababaloy niyan a aya bo 
puphangadun, datar o kiyatharoa on o ALLAH: 


( ياأيها الناس اعبدوا ربكم الذي خلقكم والذين من قبلكم 
لعلكم تتقون, الذي جعل لكم الأرض فراشا والسماء بنساء 
وأنزل من السماء ماء فأخرج به من الغمرات رزقا لكم فلا 
تجعلوا لله أندادا وأنتم تعلمون € البقرة: ۲۲-۲۱ 

aya maananiyan na: (Hay sukano a mga tao 
na simba-a niyo so kadunan iyo a aya 
rukano miyadun na go so miyangao-ona- 
an iyo ka angkano mbaloy a mga sasang- 
gila sa dosa, sukaniyan so ALLAH a 
biyaloy niyan rukano so lupa a kayat go 
so langit а  piyanagombalay go 
piyakatoron iyan a pho-on sa langit so ig 
na piyakambowat iyan misabapon so mga 
onga a pagpur rukano na oba niyo baloya 
a 150/010 niyo ko ALLAH so 
puphamanimbaan a sukano na katawan 
iyo ) [Surah # 2:21-22] 


Go phitharo o ALLAH: 

( ولئن سألتهم من خلقهم لیقسولن الله فأ يؤفكون ) 
ال = —: ЛУ‏ 

Aya ma-ana niyan na: (Tbut ka o iza-an ka 

kiran o antawaa 1 miyadun kiran na 

mata-an a putharo-on iran dun a so 


ALLAH na andamanaya i katatalikod iran) 
(Surah # 43:87] 

Go phitharo o ALLAH: 


Jš)‏ من يرزقكم من السماء والأرض أمن يملك السمع 
والأبصار ومن یخرج الحي من الميت ويخرج الميت من خي 
وهن يدبر الأمر فسيقولون الله فقل أفلا — (Ù‏ فذلكم الله 
ربكم الق فماذا بعد الحق إلا الضلال uU‏ تصرفون ) يونس: 
TTT‏ 


ayamaana niyan na: (tharoang ka kiran hay 
Mohammad o antawaonon i purizki kiran a 
pho-on sa langit ago si-i ko lupa go antawa 
onon i makapapa-ar ko kanug na go so 
mga kailay go antawa onon i puphakaliyo 
ko oyag-oyag a pho-on ko miyatay go 
antawa onon i puphakaliyo niyan so 
miyatay a pho-on ko oyag-oyag go 
antawaa i diindiyator ko puphangaoola- 
ola na putharoon iran dun a so ALLAH na 
tharoangka a ino niyo di khalukun na 
giyoto man so ALLAH a kadunan iyo a 
bunar na da-a oriyan o bunar a rowar ko 
kadadag na andamanaya i kaputhalikod 
iyo) [Surah # 10:31-32] 

IKAPAT: SO KAPARATIYAYA-A KO MGA 
INGARAN O ALLAH NAGO SO MGA SIFAT 
IYAN 


Aya ma-ana niyan na so katangkuda ko 
nganin a tiyangkud o ALLAH si-i ko ginawa 
niyan a madadalum ko kitab iyan odi na si-i ko 
sunnah o sogo iyan 2 a pud ko mga ingaran 
iyan ago so mga sifat iyan si-i ko biasan a 
domadaiton a di maphamagalin na go di 
khasopak na go di khiropa na go di 
miphangibarat, phitharo o ALLAH: 


(ولله II‏ الحسنى فادعوه ú‏ وذروا الذين بلحدون 3 
dur‏ سیجزون ما گانوا یعملون 4 الأعراف: YA:‏ 

Aya ma-ana niyan na: (Ruk o ALLAH so mga 
ingaran a mga pipiya sa pamangni kano 
ron sa 51-1 niyo pakadaita ko mga ingaran 
iyan go bagakun iyo angkoto a mga tao a 
diran paparatiyaan so mga ingaran о 


ALLAH , maoma iranon mambo so balas o 
diran ding-galubukun } (Surah # 7:180] 


go phitharo o ALLAH: 

( الأعلى في السموات والأرض وهو العزيز الحكيم‎ RU a) a» 
YY الروم:‎ 


Aya ma-ana niyan na: {Go ruk o ALLAH so 
mga sifat a mga poporo si-i ko mga langit 
na go 51-1 ko lupa go sukaniyan na lubi a 
makadada-ag nago lubi a maongangun? 
[Surah # 30:27] 


phitharo pun o ALLAH: 
YA ليس كمثله شيء وهو السميع البصير 4 الشورى:‎ b 


Aya 553-303 niyan na: íDa-a baniyan 
khasaibarati a shai go sukaniyan na lubi a 
puphakanug nago lubi а puphakailay? 
[Surah # 42:11] 


Go sabunar a miyadadag sa giyangkanan a 
galubuk so dowa a gropo: 


Paganay ron a gropo na so: ( mo'attilah ) a 
siran oto so da iran paratiyaya-a so mga 
ingaran o ALLAH na go so mga sifat iyan odi 
na so saba-adon, aya daowa iran na mata-an 

kon a so katantowa san sii ko ALLAH na 
miphangibaratta opama na pukhisayanta so 
ALLAH si-i ko ka-adun iyan. 


Na giyangkanan a daowa na ribat misabap sa 
giyangkai a mga biasan a pudon: 


PAGANAY RON: Na mata-an a aya king-gay 
niyan na phamakatoro sa karibatan datar o 
kapakapuzomba-sombang si-i ko katharo o 
ALLAH a miyasoti-soti kagya mata-an a so 
ALLAH na tiyanto niyan ko ginawa niyan so 
mga ingaran iyan na go so maa sifat iyan go 
diyapay niyan oba mabaloy a adun a saginda 
niyan a shai na opama ka so katantowa san 
na aya khing-gay niyan na miphaniyaropata na 
miya adun so kapakazozomba-sombang si-i 
ko katharo 0 ALLAH na go 
mapakapumbokhag o saba-adon so sabagi. 


IKADOWA: Nago mata-an a kuna oba nisisita 
a amay ka ba mapakapagayon so dowa a shai 
sa ngaran odi na sifat na ba mabaloy angkoto 
a dowa a mulagid dun ka suka na 
pukhailayngka so dowa ko kababaloy ran a 
manosiya go puphakanug go puphakailay go 


56 


di makatharo na kuna oba nisisita sangkanan 
oba siran mulagid si-i ko mga ma-ana a 
kamamanosiyai go si-i ko kanug na go kailay 
na go katharo na go pukhailayngka so mga 
pangangayamun a adun a mga lima iran ago 
mga a-i ago mga mata na kuna oba nisisita ko 
kapakapulalagid iran anan sa ba mabaloy so 
mga lima iran na go so mga a-i ran na go so 
mga mata iran sa ba magiyaniyan. 


Na igira miyapayag so kambida-bida-an o 
ndolon-dolonan o mga ka-adun si-i ko shai a 
mulagilagid siranon sa mga ingaran na go 
mga sifat na so kapakapumbida-bida o 
ndolonan o miyadun ago so ka-adun na 
mitataralo na go tanto a masla. 


Ikadowa ka gropo so: ( Al mosabbiha ) a 
siran oto so tiyangkud iran so mga ingaran o 
ALLAH go so mga sifat iyan, na go inisayan 
iran so ALLAH si-i ko mga ka-adun iyan aya 
oto a daowa iran na mata-an a giyanan | 
mitotoro a giyangkoto a mga nanao a 
kigogoris iyan si-i ko kitab o ALLAH na go si-i 
ko Sunnah o Rasulollah Ж kagiya mata-an а 
so ALLAH na diniyan izinabota so mga oripun 

iyan si-i ko shai ko kakhasabota iranon, na 
giyangkanan a daowa na ribat sa giyangkai a 
mga biasan a kha-aloy: 


PAGANAY RON: Na so kisayanun ko ALLAH 
ko ka-adun iyan na galubuk a puribatun anan 
O pamikiran na go so kokoman na go di 
khapakay oba mabaloy so mitotoro o miya- 
aloy sa Qur'an ago si-i sa Hadith na ba 
galubuk a ribat. 


IKADOWA: Na go mata-an a so ALLAH na 
inizinabota iyan so mga oripun iyan si-i ko shai 
a zabotun iran si-i ko kapaka-asal o ma-ana, 
na so puman so kamamata-ani ko mga sifat 
iyan ago so mga paratoboan iyan a giyoto so 
mapmama-ana angkoto a mga sifat iyan na 
giyanan so shai a ayabo a matao ron na so 
ALLAH si-i ko shai a manonompang ko ginawa 
o ALLAH na go so mga sifat iyan na igira a 
tiyangkud o ALLAH si-i ko ginawa niyan а 
mata-an a sukaniyan na puphakanug na mata- 
an a so mitotoro o kapakanug na katawan si-i 
ko рака-аѕа o та-апа a giyoto so 
kasaimbulungi ko mga sowara 002310 na so 
kamata-ani san ko kipapantag iyan si-i ko 

kanug o ALLAH na di katawan ka kagiya 
mata-an a so kamamata-ani ko kapakanug na 
mbida-bida sa paratobowan apiya si-i ko mga 
ka-adun, na so kapakambibida si-i sa 
giyangkanan ko miyangadun ago so ka-adun 
na mitataralo na go miyakalala a mbida-an 
iyan. 


Go igira a piyanothol o ALLAH makapantag ko 
ginawa niyan a mata-an a sukaniyan na 
mithakuna ko liyawaw o aras iyan na mata-an 
a so kathakuna mipantag ko kapaka-asala ko 
ma-ana niyan na sasabotun ogaid na so 
kamamata-ani ko antonaonon i kathatakuna 
iyanon a giyoto so katatago iyan ko liyawaw o 
aras na di katawan mipantag si-i ko kathitikuna 
o ALLAH ko aras iyan kagiya mata-an a so 
kamata-ani ko kathitikuna na mbida-bida si-i 
ko kipantag o ka-adun ka kunaba mulagid so 
kathikna ko liyawaw o korsi na ba datar ko 
kapakatikuna ko ampido o onta a marugun ka 
di-i mulado na igira a miyakambida-bida si-i ko 
pantag ko mga  ka-adun na si-i ko 
kapakambida iyan kondolonan o miyangadun 
ago so kaadun na mala na go mitataralo. 

So  kaparatiyaya-a si-i ko ALLAH sa 
giyangkanan a kiniropa-an tano ron na 
phagonga si-i ko mo'min sa mga ala a onga na 
pudon: 


PAGANAY RON: Na so kakhamata-ani ko 
kapakaisa-isa-a ko ALLAH sangkoto a da-a 
tha-alokan o panginam iyan a salakaw ko 
ALLAH go da pun a ikhaluk iyan a salakaw ko 
ALLAH go da-a zimba-an iyan a salakaw ko 
ALLAH. 


IKADOWA: Khatarotop so babayata si-i ko 
ALLAH na go so sula-sulata on misabap ko 
mitotoro o mga ingaran o ALLAH a mga pipiya 
goso mga sifat iyan a mga poporo. 


IKATULO: Khamata-ani ko simba ko ALLAH 
ko kapung-golaola-a ko nganin a ini sogo iyan 
go so kapanang-gilai ko nganin a inisapar 
iyan. 

SO KAPARATIYAYA-A KO MGA MALAIKAT 


So mga malaikat na ka-adun a migagaib a 
mga ka-adun a mga oripun o ALLAH a da-a ba 
iran kamimiliki ko mga ropa-an o kadnan a 
puzimba-an a isabo, inadun siran o ALLAH a 
pho-on sa tihaya ago inibugay niyan kiran a 
Jiyangkoto a tarotop a kapangongonotan si-i 
ko sogoan iyan, nago bagur si-i ko gi-i 
kikhowatun ko sogoan iyan phitharo o ALLAH: 


me o^)‏ لا يستكبرون عن عبادته ولا یستحسسروں؛ 
يسبحون الليل والنهار لا يفترون 4 الأنبياء: 8-.؟ 


Aya ma-ana niyan na: (Go so mga malaikat 
a sisi-i ko hadapan o ALLAH na diran 
sangkaan a kapuzimba-a iran ko ALLAH, 
nago di siranon pun khabokoan go 
puphodin iran ko kagagawti go sii ko 
kadadaon-dao sa disiran purotosun) [Surah 
# 21:19-20] 


Go siran a mga malaikat na madakul i 
bilangan da-a baon phakaitong a rowar ko 
ALLAH, go sabunar a miyatanto si-i ko dowa a 


61 


sahihain a pud ko Hadith o Anas æ si-i Ко 
thotholan ko kiyasong o Nabi sa langit a mata- 
an kon a so Nabi # na piyaki ilay ron so baytal 
ma'mor si-i sa langit a diyon di zambayang ko 
oman gawi-i na pitopolong-gibo a mga 
malaikat a igira a miyakaliyo siranon na di 
siran dun makapuphato ko oriyan oto. 


Na so kaparatiyaya-a ko mga malaikat na di 
khatanto odi makang-golalan angkai a pat a 
mga galubuk: 


PAGANAY RON: Na so kaparatatiyaya-a sa 
makamomoayan siran. 


IKADOWA: So kaparatiyaya-a si-i ko nganin a 
kiyatokawan tano so ngaran iyan a pud kiran a 
ipumbutho tano ron datar o Jibriel, so puman 
so datano katokawi so ingaran iyan :na 
pharatiya-an tano siran sa langkap. 


IKATULO: So kaparatiyaya-a tano ko nganin a 
kiyatokawan tano a pud ko mga paratoboan 
iran datar o paratoboan o Jibriel ka sabunar a 
miyapanothol o Nabi & a mata-an a sukaniyan 
na miyailay niyan so Jibriel ko ropa-an iyan ko 
kiya adunaon a adun a papak iyan a num 

gatos, a sabunar a miyapuno iyan a kawang- 
kawangan. 


Ago sabunar a di makazalin so malaikat 
misabap ko sogoan o ALLAH sa datar o butad 
a mama ka datar o miyang-golaola ko jibriel ko 
masa a kiyasogoa on o ALLAH sii ko Mariam a 
miyaniyaropa on sa sakatao a mama, ago si-i 
ko masa a kiyapakatalingoma niyan ko Nabi @ 
a sukaniyan na mo-ontod si-i ko mga sahaba 
niyan na miyakaoma on sa aya sifat iyan na 
mama a mitataralo so kapoti o kimon iyan a 
mitataralo a kaitum o bok iyan a diyon 
khaguda oba ana raradon o kaplaya-layag go 
da-a matao ron a sakatao bo ko mga sahaba 
na miyontod si-i ko Nabi # na initombok iyan 
so mbala a lub iyan ko dowa mbala a lub o 
Nabi # go inibutad iyan so mbala a palad a 
lima niyan ko mbala a bobon o Nabi na 
inipakaiza iyan ko Nabi @ so Islam go so 
paratiyaya go so kapiyapiya goso bangkit go 
so mga to-oson na simbag sukaniyan o Nabi 
&& na lomiyalakaw na oriyan oto na phitharo o 
Nabi & a giyanan so Jibriel a miyakaoma 
rukano ka iphangundao niyan rukano so 
agama niyo, piyanothol i Muslim. 

Go datar pun anan so mga malaikat a siyogo 
siran o ALLAH si-i ko Ibrahim na go si-i ko 
Lout a maniniyaropa siran sa bontal a mga 
mama. 


IKAPAT: So kaparatiyaya-a ko nganin a 
kiyatokawan a pud ko mga galubuk iran a so 
diran diing-golalan a sogoan kiran o ALLAH ka 
datar o kapphodia iranon go kapuzimba-a 
iranon ko kagagawi-i kadadaondao a dadun a 
bairanon kakhasumo go di siran purotosun, go 
sabunar a mababaloy so saba-ad kiran a ana 
mga galubuk iran a para on bo. 


Ibarat o Jibriel a isasarigon o ALLAH so Wahi 
niyan a ipuzogo-on o ALLAH a kipthoronun 
iyanon si-i ko mga Nabi niyan goso mga rasul 
iyan. 


Go ibarat o Mikail a isasana on so puphakapo- 
on ko kawang-kawangan a огап go so 
langowan a mangunguto. 


Go ibarat o |srafiel a isasana on so 
kapagiyopa ko sang-gakala ko masa a 
kapakatindug o bangkit go so masa a 
kaphangoyaga ko mga ka-adun. 

Go ibarat o Malak al maot a isasana on so 
kaputhong-gosa ko mga niyawa ko masa a 
kapatay. 


Go ibarat o Malik a isasana on so Naraka go 
sukaniyan i komikibir ko Naraka. 


Go ibarat o mga malaikat a isasana kiran so 
mga inikaogat si-i ko mga tiyan o mga ina iran 
igira a miyatarotop si-i ko manosiya a pat olan 
si-i ko tiyan i ina iyan, na sogo onon o ALLAH 
so malaikat go ini sogo iyanon so kisoratun ko 
rizki niyan na go so idad iyan na go so amal 
iyan na go barapugos anta-a ka baraontong. 


Go ibarat o mga malaikat a isasana kiran so 
kapziyapa ko mga galubuk o mbawata-an o 
Adam na go so kipuzoratunon si-i ko omani 
phithang-gisa-an, dowa a malaikat so isa on 
na tomatampar sa kawanan na so ikadowa na 
si-i sa tomampar sa diwang. 


Go ibarat o mga malaikat a isasana kiran na 
so kapuzomariya-a ko miyatay igira a inibutad 
si-i ko kobor iyan a puphakaoma on so dowa a 
malaikat a iphagiza iranon so antay kadnan 

iyan na go so agama niyan na go so Nabi 
niyan. 


So kaparatiypaya-a ko тда malaikat па 
phagonga sa mga onga a mga alai kipantag: 


PAGANAY RON: Na so kapukhakunala ko 
kala o ALLAH na go so bagur iyan na go so 
kadatu iyan kagiya mata-an a so kala o ka- 
adun na pud sa kala o miyangadun. 


IKADOWA: So panalamat si-i ko ALLAH 
mipantag ko siyap iyan ko mbawata-an o 
Adam kagiya a inisana ko pud sa giyangkai a 
mga malaikat so aya diniyan mang-galubuk na 
so kapusiyapa ko mga tao go so kipusoratun 
ko mga galubuk iran go so salakaw san a pud 
ko mga kamapiya-an iran. 


IKATULO: Kababayai ko mga malaikat ko 
nganin a diran mang-galubuk a pud ko soa- 
soat ko ALLAH. 


Go sabunar a niyokol o pagtao a pud ko 
miyangada-dadag a kababaloy o mga malaikat 
a ba-adun a mga lawas iran go aya katharo 
iran na mata-an a so mga malaikat na makai- 

ibarat sangko bagur a mapiya a misosolun si-i 
ko mga ka-adun, na giyanan na diran 
mapakambokhag so kitab o ALLAH a Qur'an 
go so Sunnah o Rsulollah ë go so kao-opakati 
ron ko mga muslim. 


phitharo o ALLAH: 
Jal الحمد لله فاطر السموات والأرض جاعل الملائكة رسلا‎ ( 
١ أجنحة مشنی وللاث ورباع € فاطر:‎ 
Aya ma-ana niyan na: (So langnowan a podi 
na ruk o ALLAH a miyadun ko pito lapis a 
langit na go so lupa, biyaloy niyan so mga 
malaikat a mga sogo a adun a mga papak 
iran a ndo-dowa go tutulo go phapat ( 
[Surah # 35:1] 


Go so katharo o ALLAH: 


( ولو ترى إذ يتوفى الذین كفروا الملائكة يضربون وجوههم 
وأدبارهم ) الأنعام: ۹۳ 


Aya ma-ana niyan na: (Opama o mailaing ka 
so masa a kapumbonoa o mga malaikat ko 

mga kafir a puphamuntolun iran a mga 
paras iran ago gia mga talikodan iran) 
[Surah # 6:93] 


Go so katharo o ALLAH: 


( ولو ترى إذ الظالمون في غمرات الموت والملائكة باسطو 
أيديهم أخرجوا أنفسكم ) الأنعام: ۹۳ 
Aya ma-ana niyan na: (Opama ko‏ 
mailayngka si-i ko masa a di-i kazakaratal‏ 
maot o mga tanganiyaya a so mga‏ 
malaikat na igagapos iranon so mga lima‏ 
iran a pung-girao siran a liyo kano dun‏ 
hay mga niyawaniyo) [Surah # 6:93]‏ 


go so katharo o ALLAH: 

( حتى إذا فزع عن قلوهم قالوا ماذا قال ربكم قالوا j—‏ 
وهو العلي Sd‏ ) سبا: үт‏ 

Aya ma-ana niyan na: (Taman ko igira a 


piyamanabad so mga puso o mga malaikat 
na matharo iran a antona onon i phitharo o 

kadunan iyo na tharo-on iran a so bunar 
ago sukaniyan na lubi a maporo na go lubi 
a mala) [Surah st 34:23] 


go phitharo o ALLAH si-i ko mga tao ko sorga: 


( والملائكة يدخلون عليهم من كل باب» سلام عليكم ما 
صبرتم فنعم عقبى الدار ) الرعد: Yt-YY‏ 


Aya ma-ana niyan na: (Go so mga malaikat 
na puzolud siranon si-i ko omani pinto a 
diran di tharo-on a bagi-an iyo so 
kalilintad sabap ko nganin a siyabar iyo 
na giyanan i limo a kiyarandangan iyo ) 
[Surah # 13:23-24] 


Go si-i ko sahih Bukhari na miyakapo-on ko 
Abi Hurairah & a miyakapo-on ko Nabi @ a 
phitharo iyan: 

)) إذا أحب الله العبد نادى جبريل إن الله يحب فلانا فأحبه. 
فيحبه hy‏ فينادي جبريل 3 Jai‏ السسےسماء؛ إن الله يحب 

فل انا فاحبوه. فيحبه Jal‏ السمای ىم يوضع له القبول j‏ 
الأرض )). 


Aya ma-ana niyan na: (Igira kiyababaya-an 
o ALLAH so oripun iyan na tawagun iyan 
so Jibriel a tharo-on iyanon a mata-an a so 
ALLAH na kiyababaya-an iyan si giraw na 
kababaya ingka na kababaya-an o Jibriel 
na tawagun o Jibriel so madadalum ko 
langit a mataan a so ALLAH na 
kiyababayaan iyan si  giraw na 
kababayai niyo na kababaya-an mambo o 
madadalum ko langit oriyan iyan na tago- 
onon so kapakatarima o madadalum ko 
lupa). 


Na go si-i pun ko Sahih Bukhari a miyakapo- 
on ko Abi Hurairah a phitharo o Nabi ж: 


(( إذا كان يوم الجمعة كان على كل باب من أبواب المسجد 


الملائكة يكتبون الأول 488( فإذا جلس الإمام طووا 
الصحف. وجاءوا يستمعون الذكر )). 

Aya та-апа niyan na: (Јата a aya 
mambubutad na alongan a Jum'at na aya 
mao-ola-ola na oman i pamintoan a pud 
ko mga paminto-an o masjeed na adun a 
mga malaikat on a ipuzorat iran so 
paganay а  phakasolud na go so 
makatotondog on, na igira a miyaka ontod 
so imam na lukunun iran so lista-an na 
makatalingoma siran a рирһата- 
makinugun iran so mga podtpodi ). 


Na giyangkai a miningigogoris a mga katharo 
na marayag a mata-an a so mga malaikat na 
adun a mga lawas iran kuna oba bagur a 
migagadong ko ginawa sa datar o kiyatharoa 
on o miyamakasilay a mga tao na 
giyangkanan a mitotoro a giyangkai a mga 
katharo na miya opakaton so mga muslim. 


71 


SO KAPARATIYAYA-A KO 
MGA KITAB A MINITORON 


So mga kitab na diyama anan o kitab a aya 
mapumama-ana niyan na misosorat. 


Na aya paka-aantapan san na giyangkai a 
mga kitab a piyakatoron o ALLAH ko mga 
sogo iyan a limo ko ka-adun na go toroan 
kiran ka aniyan siran misampay si-i ko 
kapagontong iran sa donya ago sa akhirat. 


Na so kaparatiyaya-a ko mga kitab na di 
khatanto odi mang-golaola angkai a pat a mga 
galubuk. 


PAGANAY RON: Na so kaparatiyaya-a sa 
mata-an a so kiyapakatoron iyan na pho-on si- 
i ko ALLAH a bunar. 


IKADOWA: So kaparatiyaya-a ko nganin a 
kiyatokawan tano ko ngaran iran a pudon sa 
imbutho tano ron datar o Qur'an a giyoto so 
іпќогоп ko Mohammad Ж ago so Tawrat a 
giyoto so initoron ko Musa же go so Injil a 
giyoto so initoron ko Isa жа go so Zabour a 
giyoto so inibugay ko Daud җе, so puman so 

da tano katokawi so ingaran iyan na pharatiya- 
an tano dun sa langkap. 


IKATULO: Kaphangimbunara ko nganin a 
miyatanto a thito a pud ko mga thotholan iyan 
ka datar o mga thothol sa Qur'an na go so 
mga thothol ko da pangasasambi-i odi na da 
mapamangalin a pud ko mga kitab a miyanga 
o-ona. 


IKAPAT: So kang-galubuka ko mga hokoman 
a da mabarungkas a pud on go kasoat ago 
kathapapay ron mulagid o siyabot tano so 
ongangunon anta-a ka datano sabota na so 
kalangowan o mga kitab a miyaona na 
miyabarungkas o Qur'an a masla, phitharo o 
ALLAH: 


UJ oí. (‏ إليك الكتاب بالحق مصدقا ما بين يديه من الكتاب 
وههيمنا عليه ) المائدة: £A‏ 

Aya ma-ana niyan na: (Piyakatoron ami 
ruka hay Mohammad so kitab a Qur'an ka 


an mapayag so bunar a miyakatanto ko 
miyangaoonacan iyan а kitab go 


73 


miyakazaksi on, opama na kiyalang- 
koloban iyan na misabap san na di 
khapakay ang-galubukun iyan ko apiya 
antona-a a kokoman a pud ko тда 
kokoman o mga kitab a miyanga o-ona 
inontabo so shai a bunar a pud on na go 
inayonanon o Qur'an) [Surah # 5:48] 


So kaparatiyaya-a ko mga kitab na 
phagonga sa mga onga a mga ala a pud on: 


PAGANAI RON: Na so katokawi ko siyap o 
ALLAH ko mga oripun iyan ko kiyapakatorona 
niyan ko omani pagtao so kitab a khatoro iyan 
siran misabap on. 


IKA DOWA: So kaknala ko ongangun o 
ALLAH si-i ko agama niyan ka migay sa 
bitikan ko oman i pagtao ko shai a maka a- 
ayon ko butad iran datar o katharo o ALLAH: 


( لكل جعلنا منكم شرعة ومنهاجا ( المائدة: £A‏ 

Aya ma-ana niyan na: (Si-i ko oman i pagtao 
na biyaloy ami kiran so bitikan ago so okit- 
okit) [Surah # 5:48] 


IKA TULO: So panalamat ko limo o ALLAH 
makapantag sa giyangkanan a mga kitab o 
ALLAH. 


SO KAPARATIYAYA-A KO 
MGA SOGO O ALLAH: 


So mga sogo o ALLAH na diyama, na aya 
kapakasatimana on na rasul a aya 
mapumama-ana niyan na sosogo-on a giyoto 
so sosogo-on ka anyan mipanampay so shai. 


Aya pakaantapan si-i na so tao a tiyoronan sa 
wahi a pud ko mga manosiya a inisogo on so 
kipanampayin ko agama o ALLAH. 


Go aya paganay ko mga sogo na so Noh җә 


na aya moripori kiran naso Mohammad ж, 
phitharo o ALLAH: 

( إنا أوحينا إليك كما أوحينا إلى نوح والنبيين من بعده » 
ETT eL‏ 


Aya ma-ana niyan na: (Mata-an a sukami 
na iniwahi ami ruka hay Mohammad so 
agama sa datar o kiniwahin ami ron 51-1 ko 
Noh nago so mga Nabi ko oriyan iyan > 
[Surah # 4:136] 


Go miya-aloy ko kitab a Sahih Al- Bukhari a 
miyakapo-on ko Anas bin Malik si-i ko Hadith a 
kaphanapa-at a mata-an a so Nabi 8: 


(( ذكر أن الناس يأتون إلى آدم ليشفع هم فيععذر إليهم 
ويقول: التوا نوحا أول رسول а‏ الله )) وذكر نمام الحديث. 


Aya maana niyan na: (Miya-aloy niyan a 
mata-an a so mga tao na phakaoma siran 
si-i ko Adam ka oba niyan siran masafa-at 
na makaphamangni ko mga tao sa ma-ap 
a maputharo iyan kiran a si-i kano song ko 
Noh a paganay a sogo a siyogo o ALLAH ). 
Inaloy niyan so kompleto angkoto a Hadith. 

Go phitharo pun o ALLAH si-i ko Mohammad 
(#8): 


( ها كان محمد أبا أحد من رجالكم ولكن رسول الله phi‏ 
النبيين 4 الأحزاب: .£ 


Aya ma-ana. niyan na: (Kuna oba aya 
mambubutad o Mohammad na ba ama o 
isa a pud ko mga mama rukano ogaid na 
sukaniyan na sogo o ALLAH go kapos- 
posan о mga Nabî [Surah # 33:40] 


Go да-а pagtao a ba да-а sogo a siyogo-on o 
ALLAH ko agama niyan a para si-i ko pagtao 
niyan odi na nabi a iniwahi ron so Agama o 
miyaona-an iyan ka aniyan mambabago-bago, 
phitharo o ALLAH: 


(ولقد \ في كل أمة — N‏ أن اعبدوا الله واجتنبوا 
الطاغوت4 النحل: Y3‏ 
Aya ma-ana niyan па: 4 Со sabunar a 0‏ 


ami si-i ko oman i pagtao so sogo ka aniyo 
masimba so ALLAH go aniyo kapanang- 

gilai so puphamanimbaan a salakaw ron 
a mga tagout ) [Surah # 16:36] 


Go phitharo pun o ALLAH: 
٤٢ فاطر:‎ ( pi ؤ وان من أمة إلا خلا فيها‎ 


Aya ma-ana niyan na: (Go da a pud ko 
pagtao inonta na adun sii kiran a ini 
pangangaluk iyan kiran so Naraka) [Surah # 
35:24] 


Go phitharo pun o ALLAH: 


( انا أنزلنا التوراة فيها هدى ونور يحكم ها النبيونالذين 
أسلموا للذين هادوا ( المائدة: ٤‏ £ 


Aya ma-ana niyan na: (Mata-an a sukami 
na piyakatoron ami kiran so kitab a 
Tawrat a dodon so toroan nago tihaya a 
inipangokom anan o mga nabi a siran oto 
so miphapasiyonot si-i a giyangkoto na 
mga yahoudi ) (Surah # 5:44] 


78 


Na so mga sogo na mga manosiya a mga ka- 
adun a da-a ba iran masisifat ko mga sifat o 
kadnan a so puzimba-an a maitobo a shai, 
phitharo o ALLAH sii ko Nabi niyan a 
Mohammad % a sukaniyan i datu o mga Rosol 
ago aya kiran malai pangkatan si-i ko ALLAH: 


( قل لا أملك لنفسي نفعا ولا ضرا إلا ما شاء الله ولو كنت 
أعلم الغيب لاستكثرت من الخير وما مسني السوء إن أنا إلا 
نذیر وبشير لقوم يؤمنون ) الأعراف: ۱۸۸ 


Aya ma-ana niyan na: (Tharoangka hay 
Mohammad a da-a ba akun mipapa-ar 
para ko ginawa ko a ompiya go morala 
inontabo ko nganin a kabaya o ALLAH go 
opama ko aya butad akun na katawangko 
so misosolun na pakandakulun ko si-i ko 
ginawako so mapiya na go dirakun 
misogat so marata, da man a kipantag o 
ginawa ko a rowar ko khiphangangalukun 
akun ko Naraka go kaphamanothola ko ko 
sorga sii ko pagtao a phamaratiyay@. 
[Surah # 7:188] 

Go so katharo o ALLAH: 


( قل u)‏ أملك لكم ضرا ولا رشداء فل إن لن يجيري مسن 
الله أحد ولن أجد من دونه ملتحدا ( ا حن: ۲۲-۲۱ 


Aya ma-ana niyan na: (Tharoangka hay 
Mohammad a mata-an a sakun na da 
mipapa-ar akun pantag rukano a morala 
go da pun a toroan, tharoangka kiran hay 
Mohammad a mata-an a sakun na da-a 
khato-on a ba-ako niyan malinding si-i ko 
ALLAH a isa bo go dadun a khato-on akun 
a salakaw ko ALLAH a kaphanarigar) 
(Surah # 72:21-22] 


Go  pukhitumo ko mga  Rosol so 
puphangagugudam o manosiya pudon so 
kazakit go so kapatay go so kanisisita sa 
pang-nungkun ago panginginomun go so 
salakaw ron, phitharo o ALLAH pantag ko 
Ibrahim 8 si-i ko kiniropa-an iyan ko kadunan 
iyan a maporo: 

( والذي هو يطعمني ویسقین, وإذا مرضت فهو يشفين, 
والذي يميتني ثم يحيين ) الشعراء: ۸۱-۷۹ 


Aya ma-ana niyan na: (Go sukaniyan i 
phakakan rakun na go puphakainom 
rakun na go igira a miyasakit ako na 
sukaniyan i puphamolong rakun go 
sukaniyan i pagimatay rakun go aya 
rakun pagoyagp [Surah # 26:79-81] 


Go phitharo о Nabi ж: 
( إنھا انا بشر مثلكم أنسى كما تنسون فإذا نسيت فذکروئ‎ ( 


Aya ma-ana niyan na: (Sakun man na 
manosiya a datar iyo, pukhalipat ako sa 
datar o kapukhalipat iyo na igira a 
miyalipat ako na puphakataduma ko 
niyo). 


Go sabunar a piyakizipat kiran o ALLAH a 
giyangkoto a kababaloy ran a mga oripun iyan 
si-i ko maporo a pangkatan iran go si-i ko 
kiyapakaokit o katharo iyan pantag ko bantog 

iyan kiran a mga nabi a phitharo o ALLAH si-i 
ко Noh жю: 


( إنه كان عبدا شكورا ) الإسراء: T‏ 


Aya  ma-ana niyan na: (4Mata-an a 
sukaniyan na aya butad iyan na oripun a 
mananalamat). 


Go phitharo iyan ko Mohammad š: 


(تبارك الذي نزل الفرقان على عبده ليكون للعالمين نذيرا» 
الفرقان: ١‏ 

Aya ma-ana niyan na: (Miyasoti-soti so 
ALLAH a piyakatoron iyan so Qur'an si-i 
ko оприп iyan ka an mabaloy sukaniyan 


sii ko mga ka-adun a puphamarintab 
[Surah # 25:1] 


Go phitharo iyan si-i ko Ibrahim ago so Is'haq 
ago so Ya'qob alayhimo ssalam: 

) واذكر عبادنا إبراهيم وإسحاق ويعقوب أولي الأبدي 
والأبصار, إنا أخلصناهم ialis‏ ذكرى الداں ell‏ عندنا ot‏ 
المصطفين الأخيار € ص: 45-145 


Aya ma-ana niyan na: (Go aloyangka so 
mga oripun ami a so Ibrahim ago so Is'haq 
ago so Ya доир a mga babagur go mga alai 
pandapat a sukami na initolabos ami 
kiran so tolabos a pananadum ko ingud a 
alongan a maori na go mata-an a siran si-i 
ko hadapan ami na pud dun ko 
miyangapipili a mga pipiyd (Surah # 38:45-46] 


Go phitharo iyan si-i ko Isah ibno Mariam: 
€ إن هو إلا عبد أنعمنا عليه وجعلناه مثلا لسبني إسرائيل‎ ( 
04 :— > JI 


Aya ma-ana niyan na: (Da ko sukaniyan a 
Isah inonta na oripun a inipangalimo ami 
sukaniyan go biyaloy ami sukaniyan a 
ladiyawan ko mga moriyatao o Israel) 
[Surah # 43:59] 

Na so kaparatiyaya-a ko mga sogo o 
ALLAH na di khatanto odi ma-adun angkai 
a pat soson a mga galubuk: 


PAGANAY RON: So kaparatiyaya-a sa mata- 
an a so inisogo kiran na bunar a pho-on ko 
ALLAH na sa tao a nokolun iyan so sogoan o 
isa a pud kiran na sabunar a miyanokol iyan 
so kalangolangowan o mga nabi, datar o 
kiyatharoa on o ALLAH: 


) كذبت قوم نوح المرسلين ) الشورى: ٥٠١‏ 


Aya ma-ana niyan na: (Piyakambokhag o 
pagtao o Noh so mga sogo o ALLAH. 


Na biyaloy siran o ALLAH a miyanokol iran so 
kalangolangowan o sogo o ALLAH obadi 
mata-an a dapun a sogo a salakaw ko Noh ko 
masa a kiyanokola iran ko Noh. 


Na misabap san na so mga Nasranie a siran 
so piyakambokhag iran so Mohammad # go 
da iran onoti na siran na miyapakambokhag 
iran so Isah a wata a mama o Mariyam go da 
iran kaonoti sukaniyan pun bolabao ron pun a 

mata-an a sukaniyan na miyapanothol iyan 
kiran so Mohammad na go da-a ma-ana o 
kiyapanothola niyan kiran ko Mohammad a 
rowar sa mata-an a so Mohammad na sogo 
kiran ka ipulidas siran o ALLAH misabap ko 
Mohammad pho-on ko kadadag go thoro-on 
iyan siran si-i ko lalan a mathitho. 


IKADOWA: So  kaparatiyaya-a si-i ko 
kiyatokawan tano so ingaran iyan a pud kiran 
so ngaran iyan ibarat o Mohammad go so 
Ibrahim go so Musa go so Isah go so Noh, na 
giyangkai a lima na siran so mga mamponay 
sa panagontaman a pud ko mga sogo go 
sabunar a inaloy siran o ALLAH si-i ko dowa a 
darpa a pud ko Qur'an si-i sa Surah al-ahzab 
si-i ko katharo o ALLAH: 


( وإذ أخذنا من النبيين ميثاقهم ومنك ومن نوح وإبراهيم 
وموسى وعيسى ابن هرم € الأحزاب: V‏ 

Aya ma-ana niyan na: d(aloyangka hay 
Mohammad ko masa a kiyakowa-ami pho- 


on ko mga nabi so thitho a kapasadan ko 
khipanampayin ko sogoan, nago kinowa- 

an ami pho-on ruka hay mohammad so 
kapasadan go pho-on ko Noh na go so 
Ibrahim na go so Musa na go so Isa a wata 
a mama о тапуат. 


Ago si-i sa suratu sura si-i ko katharo o 
ALLAH: 


( شرع لکم من الدين ها وصى به نوحا والذي أوحينا إليك 
وما وصينا به إبراهيم وموسى وعيسى أن أقيموا الدين ولا 
تتفرقوا فيه ) الشورى: ۳ 


Aya ma-ana niyan na: (Piyayag rukano o 
ALLAH hay mga tao so pud ko agama a 
okit a inisogo iyan oto ko Noh go so ini- 
ilaham ruka hay Mohammad go so inisogo 
ami oto ko Ibrahim go so Musa go so Isah a 
pamayandugun iyo so agama go di niyoto 
pumbulabulag). 


So puman so ditano katawan so ingaran iyan 


a pud kiran na pharatiyaya-an tano langon. 
Phitharo o ALLAH: 

( ولقد أرسلنا رسلا من قبلك منهم من قصصنا عليك ومنهم 
من لم نقصص عليك ) غافر: YA‏ 


Aya ma-ana niyan na: (Go sabunar a 0 
ami so mga sogo ko miyaona-an ka a pud 
kiran so piyamanothol ami ruka go pud 
kiran so dami mapamanothol rukd. 


IKATULO: So kapangimbunara ko nganin a 
miyakudug a thitho a makapopo-on kiran a 
pud ko mga thothol iran. 


IKAPAT: So kang-galubuka ko agama o 
siyogo si-i rukutano a pud kiran a sukaniyan 
so moripori kiran a so Mohammad # a siyogo 
ko kalango-langowan o manosiya, phitharo o 
ALLAH: 
ف( فلا وربك لا يؤمنون حتى يحكموك فيما شجر ينهم ثم لا‎ 
يجدوا في أنفسهم حرجا صا قضيت ويسلموا تسليما‎ 
че النساء:‎ í 


aya ma-ana niyan na: (Mizapa so ALLAH si-i 
ko ginawa niyan a susula-an ka mata-an 

a siran oto na aya kathitho niyan na di 
siran mapaparatyaya taman sa dika iran 
baloyin a kokoman si-i ko nganin a miya 
adun ko ndolon-dolonan iran a pud ko da 
iran phaparowai 51-1 ko kap-phagintao iran 
ago si-i siran khokom ko okit-okit ka ko 
oriyan o kawafat ka oriyan oto na diran 
magdam si-i ko mga ginawa iran so di 
kasoat si-i ko nganin a sindadan a 
giyangkoto a kokoman ka na go 
mangongonotan siran sa  tarotop a 
kapangongonotan ). 


So kaparatiyaya-a si-i ko mga sogo па 
phagonga sa mga onga a mga ala a pudon: 


PAGANAY RON: Na so katokawi ko limo o 
ALLAH na go siyap iyan si-i ko mga oripun 
iyan ko kapuzogoi niyan kiran sa mga sogo ka 
aniyan siran mang-gonanao si-i ko lalan ko 
ALLAH go aniyan kiran mapayag so okit-okit a 
kazimba-a iran ko ALLAH kagiya mata-an a so 
otuk o manosiya na di makaputharambisa ko 
kakhatokawi ko mipantag san. 

IKADOWA: So kapanalamati ko ALLAH 
mipantag sa giyangkai a masla a limo. 


IKATULO: So kababayai ko mga sogo o 
ALLAH na go so kazla-zla-a kiran na gc so ka- 
aloya kiran sa mapiya a makaokit ko domadait 
kiran a sula-sula sabap sa mata-an a siran na 
mga sogo o ALLAH na go mata-an a siran na 
inipamayandug iran so simba iranon na go 
inipanampay iran so sogoan kiran na go 
piyangosiyatan iran so mga oripun o ALLAH. 


Go sabunar a kilo' o mga sopakiro so mga 
sogo kiran ipundaowa iran a mata-an a so 
mga sogo o ALLAH na di khabaloy siran a ba 
pud ko mga manosiya go sabunar a piyayag o 
ALLAH a giyangkai a daowa iran, nago rinibat 
iyan misabap ko katharo iyan: 
أبعث‎ | PG وما منع الناس أن يؤمنوا إذ جاءهم ال دی إلا أن‎ ( 
الله بشرا رسولاء قل لو كان في الأرض ملائكة بمشون‎ 
-AE عليهم من السماء ملكا رسولا ( الإسراء:‎ VJ JJ مطمئنين‎ 
4o 

Aya ma-ana niyan na: (Go da miyakarun ko 
mga tao ko kapakaparatiyaya iran ko 
masa a kiyapaka talingoma kiran o 
ndaowan a rowar ko khataro iran a opama 
na aya zogo-on o ALLAH a pamarinta na 
manosiya, taroangka kiran hai 
Mohammad a opama ko aya madadalum a 
pupagintao ko lupa na mga malaikat a 
disiranon dalakaw a tatakna siranon na 
pakatoronun ami kiran a po-on sa langit so 
malaikat а 9 


Na rinibat o ALLAH a giyana kanan a da'wa 
sabap sa mataan a didun dowa dowa a 
kabaloy o sogo a manosiya kagiya mata-an a 
so siyogo si-i ko mga tao ko lupa na siran na 
mga manosiya go opama ka aya mao-ola-ola 
o madadalum ko lupa na mga malaikat na 
ayadun a pakatoronun kiran o ALLAH a pho- 
on sa langit na malaikat a sogo ka an mabaloy 
a datar iran, na giyanan i piyanothol o ALLAH 
si-i ko mga tao a piyakambokhag iran so mga 
sogo a mata-an a siran na phitharo iran: 

( إن أنتم إلا بشر مثلنا تريدون أن تصدونا عما كان يعبد 
ءاباؤنا فأتونا بسلطان مبين» قالت هم رسلهم إن نحن إلا بشر 
مثٹلکم ولكن الله يمن على من يشاء من عباده وما كان لنا أن 
نأتيكم بسلطان إلا озу‏ الله € إبراهيم: ١١-١٠١‏ 


Aya ma-ana niyan na: (Da a kiya ilayami 
rukano a rowar sa mga manosiya a so 
mga sifat iyo na datar o mga sifat ami da 
a ba niyo rukami milulubi a khapakay a 
makaparatiya kami sa sukano na mga 
sogo kabaya iyo a kapaguruna niyo 
rukami ko puzimba-an o mga lokus ami a 
pud ko mga barahala go so salakaw ron 
na bugi kami niyo sa mga katantowan a 
mapayag a makapzaksi sa bunar so 
diniyo di tharo-on, na gowani a manug o 
mga sogo so shai a phitharo o mga pagtao 
iran na phitharo iran kiran a bunar a 
thitho a mga manosiya kami a datar iyo sa 
datar o diniyo ron di katharoa ogaid na so 
ALLAH na diniyan di mbagi-bagi-in so limo 
iyan si-i ko tao a kabaya iyan a pud ko 
mga oripun iyan a puphili-in iyan siran a 

piyaka awid iyan si-i ko sogoan iyan go so 
shai a piyangni niyan a pud ko mga tanda 
a marayag na di rukami khapakay obami 
rukano mitalingoma inonta o makaokit sa 
idin o ALLAH na go ilaham iyan). 


SO KAPARATIYAYA-A 
SI-I KO ALONGAN A MAORI 


So alongan a maori na giyoto so kapagoyaga 
ko mga manosiya si-i sa giyangkoto a alongan 
sabap ko kaphamagitonga ko mga amal na go 
so kaphamalasi ron. 


Aya sabap a kinibuthon san sa alongan a 
maori na kagiya mata-an a giyanan so gawi-i a 
da-a gawi-i ko oriyan iyan ka makaputhikna so 
mga tao ko sorga si-i ko mga darpa iran go so 
mga tao sa naraka si-i ko mga darpa iran. 


So kaparatiyaya-a ko alongan a maori na di 
khatanto taman sa di ma-adun angkaya a tulo 
a mga galubuk: 

PAGANAY RON: So kaparatiyaya-a si-i ko 
kaphangoyag a sukaniyan so kakhawiyag o 

miyamatay ko masa a kapagiyopa ko sang- 
gakala zaadra sa kaiyop a ikadowa na 
phakatindug so mga tao sa kapagadapa iran 
ko kadnan o langowan o ka-adun a mga tini-il 
siran a да-а ba iran mga tinilas go mga 
talandiyang siran a da-a bairan mga nditarun a 
mga polungao a kuna oba khikatotori, phitharo 
o ALLAH: 


( كما بدأنا у‏ خلق نعيده وعدا علينا انا كنا فاعلين ( 
الأنبياء: ١ ١4‏ 


Aya ma-ana niyan na: {lagid o kinipho-onun 
ami ko paganay a kiyapangadun a 
khasoyin ami sukaniyan, diyandi a 
matatangkud rukami, mata-an a sukami i 
tatap a pung-galubuk ). 


Na so kaphangoyag na bunar a matatangkud 
a makang-gogonanao san so Quran go so 
Hadith ago so kai-isa-isa on o mga muslim, 
phitharo o ALLAH: 

CO pag إنكم بعد ذلك لیتون(۱۵)م إنكم يوم القيامة‎ ê) 
۱۹-١ о الومنون:‎ 


Aya ma-ana niyan na: (Oriyan iyan na 
mataan a  sukano ko опуап o 
kiyapagintao niyo na phamatay, oriyan 
iyan na mata-an a sukano sa alongan a 
maori na phangao-oyag ). 


Go phitjaro o Nabi ж: 
يحشر الناس يوم القيامة حفاة غرلا )) متفق عليه.‎ (( 


Aya ma-ana niyan na: )) Khatimo so mga tao 
sa alongan a maori a mga tini-il mga 
polungao)). Piyanotol i Bukhari ago si Moslim. 


Go miyaisa-isa so mga muslim sa katanto o 
kakhawiyag o mga tao go giyanan i mitotoro o 
ongangun on kagiya makokokom a mata-an a 
mbaloyin o ALLAH si-i sa giyangkai a 
kiyapamaliyogat iyan so  khandodan a 
phamalasan iyanon SO nganin a 
inipamaliyogat iyan a miyakathitayan ko mga 
dila o mga sogo iyan, phitharo o ALLAH: 

۱۱١ المومنون:‎ 


Aya ma-ana niyan na: (Ba aya katawi niyo 
ron na ayabo a kiya adunami rukano na 
ba da-a kipantag iyan na go mata-an a 
sukano na di kano rukami phakandod). 


Go phitharo iyan si-i ko Nabi niyan a 

Mohammad ë: 

( إن الذي فرض عليك القرءان لرادك إلى معاد ) القصص: 
ANG‏ 

Aya ma-ana niyan na: (Mata-an a 

giyangnkoto a inipaliyogat iyan ruka so 


Qur'an na phakandodun kaniyan si-i ko 
khandodan a alongan a maori). 


IKADOWA: So kaparatiyaya-a ko 


kaphamagitonga ko mga amal ago so 
kaphamalasi ron: 

Phamagitongun so oripun ko galubuk iyan na 
go mbalasan on, go sabunar a makang- 
gogonanao san so Qur'an go so Hadith go so 
kiyaisa-isa on o mga muslim, phitharo o 
ALLAH: 


( إن إلينا ë AU!‏ إن علينا حسام ) الغاشية: ٦٢ ٥٥٢‏ 


Aya ma-ana niyan na: (Mata-an a pagundod 
siran rukami oriyan iyan na mata-an a 
phamagitongun ami siran). 


go phitharo pun o ALLAH: 

( من جاء بالحسنة فله عشر Шш!‏ ومن جاء بالسيئة فلا يجخرى 
إلا مثلها وهم لا يظلمون ( الأنعام: ١١١‏ 

Aya ma-ana niyan na: {Sa tao a 60 

niyan so mapiya na bagian iyan so sapolo 

a datar iyan, go sa tao a mitalingoma 

niyan so marata na da-a imbalason a 


rowar ko datar iyan go siran na di siran 
zalimbotan). 


Go phitharo o ALLAH: 

( ونضع الموازين القسط ليوم القيامة فلا تظلم نفس شيئا وان 
كان مثقال حبة من > Wl J>‏ ها وكفى بنا حاسبين ) 
الأنبياء: £v‏ 

Aya ma-ana niyan na: (Na imbutad ami so 
mga timbangan a ontol si-i ko alongan a 
qiyama па аа-а  khasalimbotan a 
baraniyawa a maitobo na o adun a 


timbang bo o od a Hardal na italingoma mi 
sukaniyan: makatatarotop kami a mga 


pagi-itong >. 

Miyaka po-on ko Ibn omar radiallaho anhoma 
a mata-an a so Nabi & na phitharo iyan: 
إن الله يدي المؤمن فيضع عليه كنفه - أي ستره - ويستره»‎ (( 
فيقول: أتعرف ذنب كذا؟ أتعرف ذنب كذا؟ فيقول: نعم أي‎ 
ú — ورأى أنه قد هلك قال: قد‎ ma إذا قرره‎ T s 
عليك في الدنياء وأنا أغفرها لك الیوم؛ فيعطى كتاب حسناته,‎ 

وأما الكفار والمنافقون فينادى „А‏ على رؤوس الخلائق У фа‏ 
الذين كذبوا على A)‏ ألا لعنة الله على الظالمين )) متفق عليه. 


Aya ma-ana niyan na: (Mata-an a so ALLAH 
na  phakaraniniyan so Mo'min sii 
rukaniyan na ikholambo туапоп so 
runding iyan go Zzapungan iyan па 
putharo-on iyanon a katawan ka so dosa a 
giyai? katawan ka so dosa a giyai? Na 
tharo-on iyan: oway hay kadunan ko, 
taman sa igira a phithaki-taki iyanon so 
mga dosa niyan go miya ilay niyan a 
mata-an a sukaniyan na sabunar a 
miyabinasa, na tharo-on o ALLAH: a 
sabunar a siyapungan ko rukanan ko 
kibabatog ka sa donya, na sakun na 
ipurila akun rukanan imanto, na imbugay 
ron so sosoratan ko mga amal iyan a mga 
pipiya, na so puman so mga kafir na go so 
mga monafiq na talowan siran si-i ko 
kapakasisima о тда  ka-adun a 
giyangakai so mga tao a piyakambokhag 
iran so kadnan iran na tanodan ka so 

morka o ALLAH na bagian o mga 
salimbot) Piyanotol i Bukhari ago si Moslim 


Go miyathitho a miyaka po-on ko Nabi ж: 


(( أن من هم بحسنة فعملهاء كتبها الله عنده عشر حسنات إلى 
سبعمائة ضعف إلى أضعاف dg‏ وأن من هم بسيئة فعملها 
كتبها الله سيئة واحدة )). 


Aya ma-ana niyan na: (Mata-an a so tao a 
miyapikir iyan so mapiya na ping-galubuk 
iyan na piyakisoraton o ALLAH a ruk iyan 
so sapolo a mga pipiya taman sa 
mapitogatos takup taman sa pakadak- 
dakulun iyan a kathak-takpa niyanon, go 
mata-an a sa tao a mapikir iyan so marata 
na ng-galubukun iyan na pakisoraton o 
ALLAH a satiman a 8۰. 


Go sabunar a miyaisa- isa so mga muslim ko 
katatanto o kaphamagitonga ko mga amal go 
so kaphamalasi ron go giyanan i mitotoro o 
ongangun on kagiya mata-an a so ALLAH na 
piyakatoron iyan so mga kitab na go siyogo 

iyan so mga sogo na go ini paliyogat iyan ko 
mga oripun so katarima-a iran ko nganin a 
minitalingoma kiran go so kang-galubuka ko 
nganin a inipaliyogat so kang-galubuka on a 
pudon, go inipaliyogat so kapakithidawa ko 
miyamanopak san na go piyakay niyan so 
katudaka ko mga rogo iran na go so 
kathabana ko mga mbawata-an iran na go so 
mga babay kiran na go so mga tamok iran. 


Na ората ko аа-а  mababaloy a 
kaphamagitong na go da-a kaphamalas na 
miyabaloy anan a pud ko da-a kipantag iyan a 
so ALLAH na lubi a maongangun na angiyas 
ko ndadatar anan. 


Go sabunar amiya-aloy o ALLAH sangakanan 
so katharo iyan: 


( فلنسالن الذين أرسل إليهم ولنسألن ال مرسسلین, فلنقصن 
paa‏ بعلم وما كنا غائبين 4 الأعراف: ۷-٦‏ 
Aya ma-ana niyan na: {Go pagiza-an ami‏ 


dun so siran oto a siyogo kiran na go 
zomariya-an ami dun so piyamanogo na go 

phamanotholun ami kiran sa makao-okit 
sa kunal go kuna oba kami di 
makadadarpo. | 


IKATULO: so kaparatiyaya-a ko Sorga ago so 
Naraka, go mata-an a giyangkoto a dowa na 
aya kharandangan sa dayon sa dayon o ka- 
adun. 


So Sorga na darpa a limo a inithiyalagad anan 
o ALLAH si- ko miyamaratiyaya a mga 
sasang-gila a siran oto so piyaratiyaya iran so 
nganin a inipaliyogat kiran o ALLAH so 
kaparatiyaya-a on go inipamayandug iran sa 
onot-onot iran ko ALLAH go so sogo iyan a 
ipagi-ikhlas iran ko ALLAH ago isosongkad 
iran si-i ko Rasulollah @. 

Go madadalum ko Sorga so pimbarang a limo: 
ولا أذن سمعت. ولا حطر على قلب‎ Лә (رما لا عين‎ 


(O 


Aya ma-ana niyan na: (Da mailau o mata go 
da manug o tangila go da mititik si-i ko 
puso o manosiya), phitharo o ALLAH: 

( الذين ءامنوا وعملوا الصالحات أولئك هم خر البرية»› 
جزاؤهم عند رهم جنات عدن تجري من تمتها ЈАМИ‏ خالدين 
فيها أبدا رضي الله عنهم ورضوا عنه ذلك لمن خشي ربه ) 


الأنبياء: ۸-۷ 


Aya ma-ana niyan na: (Mata-an a so siran 
oto a miyamaratiyaya na go ming- 
gagalubuk sa mga pipiya na siran dun so 
mapiya a ka-adun aya balas iran si-i ko 
kadunan iran na so mga sorga a 
pumbuthowan sa  Jannato ‘adn a 
puphamangondas ko mga kababa-an iyan 
so mga lawasaig a ron siranon dun tatap 
sa dayon sa dayon a miyasoat kiran so 
ALLAH ago kiyababaya-an iran mambo so 
ALLAH, giyanan si- ko tao a inikaluk iyan 
so miyadunon). 


Go phitharo o ALLAH: 


( فلا تعلم نفس ما أخفي هم من š‏ أعين جزاء ما كانوا 
о Дал‏ € السجدة: ۱۷ 

Aya ma-ana niyan na: (di katawan o ginawa 
so nganin a piyagma on a pud ko mapiya 
a pangilay-layan a balas o nganin a diran 
mang-galubuk ). 


So puman so Naraka na giyanan so darpa a 
siksa a inithiyalagad o ALLAH si-i ko mga kafir 
a mga salimbot a siran so inongkir iran so 
ALLAH ago siyopak iran so mga sogo iyan, 
madadalum ko Naraka so pimbarang a siksa 
ago ringasa a dadun mititik ko pamikiran, 
phitharo o ALLAH: 


٠١١ واتقوا النار التی أعدت للكافرين ) آل عمران:‎ ( 
Aya ma-ana niyan na: (Go kalukun iyo so 


apoy a giyanan so inithiyalagad ko mga 


kafir). 
go phitharo o ALLAH: 


(وقل الحق من ربكم فمن شاء فليؤمن ومن شاء ч! ASA‏ 
أعتدنا للظالمين نارا أحاط هم سرادقها وان يستغيثوا یغاثوا s‏ 


103 


JAS‏ يشوي الوجوه بئس الشراب وساءت مرتفقا) الكهف: 
YA‏ 


Aya ma-ana niyan na: (Go tharo-angka kiran 
hay mohammad so agama a ontol a 
makapopo-on ko kadunan iyo, na sa tao a 
khababaya-an iyan na paratiyaya go sa 
tao a aya khababaya-an iyan na kakhafir 
na khafir ka mata-an a sukami na 
inithiyalagad ami ko mga salimbot so apoy 
a mililiyoton so alad a igira a phangni 
siran sa paginomun iran na bugan siran 
sa ig a datar o pulang-ga a lana a 
pukhalonit iyan so mga paras a 
miyakaratarata a panginginomun ago 
miyakaratarata a mambubutad ». 


Go phitharo o ALLAH: 
يجدون وليا ولا نصيراء يوم تقلب وجوههم في النار يقولون‎ 
٦۹ے الرسولا الأحزاب:‎ Labi, الله‎ kabi шы 

Aya ma-ana niyan na: (Mata-an a so ALLAH 
na miyorka-an iyan so mga kafir na go 
inithiyalagad iyan so somasarazab a apoy 
a ron siranon dun kakal sa dayon sa 
dayon a dadun a khato-on iran a kha- 
apasan iran na go da-a phakatabang 
kiran ko gawti a izomuk so mga paras 
iran si-i ko apoy a diran di matharo a hay 
орао  kiyapangongonotanan tano so 
ALLAH na go kiyapangongonotanan tano 
so Rasul ). 


Go phukisompat si-i ko paratiyaya ko alongan 
a maori so kaparatiyaya-a ko langowan taman 
a kha-adun ko oriyan o kapatay ibarat: 


A. So somariya ko kobor a giyanan so pakaiza 
ko miyatay ko oriyan o kilubung iyan mipantag 
ko kadunan iyan go so agama niyan go So 
Nabi niyan, na pakaputhikuna-an o ALLAH so 
siran oto a miyamaratiyaya mipantag ko 
kaputharoa niyan ko sumbag iyan sa thitikuna 
a putharo-on iyan a aya kadunan akun na so 
ALLAH na go aya agama ko na so Islam na go 
ауа Nabi akun na so Mohammad š. 

Na go ndadagun o ALLAH so mga kolimbag i 
tig na putharo-on o kafir: ha ha di ko katawan, 
go aya putharo-on o monafiq odi na so tao a 
zasangka ko agama niyan a: diko katawan 
miyanug akun so mga tao a diran di tharo-on 
so shai na putharo-on ko oto. 


B. So siksa ko kobor na go so limo on: 


na so siksa ko kobor na khabaloy si-i ko mga 
salimbot na go so mga monafiq na go so mga 
kafir, phitharo o ALLAH: 
في غمرات الموت والملائكة باسطو‎ o AUI 3 ولو ترى‎ ( 
e—5 أيديهم أخرجوا أنفسكم اليوم تجزون عذاب الهون بما‎ 
( تقولون على الله غير الحق وكنتم عن ءاياته تستکبرون‎ 
AT الأنعام:‎ 
Aya ma-ana niyan na: (Go opama ko 
mailaying ka sti ko masa a dii 
kazakaratal maot o mga salimbot go so 


mga malaikat a ikukumus iran a mga lima 
iran sa giyangkoto a phamamatay a pung- 

giraw siran a pakaliyowa niyo dun so mga 
nafas iyo ka imanto na imbalas rukano so 
siksa a kapakadapanas misabap ko 
nganin a mambubutad iyo ko diniyo di 
katharoa mipantag ko ALLAH sa di bunar 
go so mao-ola-ola niyo mipantag ko mga 
tanda 0 ALLAH a dikanoron 
phangongonotan). 


Go Phitharo o ALLAH si-i ko mga pamiliya o 
Fir'aon: 


( النار يعرضون عليها غدوا وعشيا ويوم تقوم الساعة أدخلوا 
ءال فرعون اشد العذاب € غافر: ٦٤‏ 


Aya ma-ana niyan na: (So apoy na 0 
siranon ko kapita kagabi go so дашы a 
kapakatindug o bangkit na tharo-on o 
ALLAH a pakasoluda niyo so mga 
pamiliya o Fir'aon ko mitataralo a siks@. 


Go sisi-i ko Sahih Muslim so pud ko Hadith o 


Zaid bin Thabit a miyaka po-on ko Nabi # a 
phitharo iyan: 

(( فلولا أن تدافنوا Co‏ الله أن يسمعكم من عذاب القبر 
الذي أسمع منه )). ثم أقبل بوجهه فقال: (( تعوذوا بالله مسن 
عذاب النار )) قالوا: نعوذ QU‏ من عذاب النارء فقال: 
((تعوذوا بالله من عذاب القبر )) قالوا: نعوذ QU‏ من عذاب 
القبر قال: (( تعوذوا بالله من الفتن ما ظهر منها وما بطن )) 
قالوا: نعوذ بالله من الفتن ها ظهر منها وما بطشن قال: 
((تعوذوا QU‏ من فتنة الدجال )) قالوا: نعوذ بالله مسن فتنسة 
الدجال. 


Aya ma-ana niyan na: (Odi bo ka kagiya 
oba niyo badun di pululubungun so 
miyamatay na phangnin akun ko ALLAH a 
pakinug iyan rukano so siksa ko kobor a 
giyoto so pukhanug akun so pudon, oriyan 
iyan na inisangor iyan a paras iyan a 
miyatharo iyan a lindong kano ko ALLAH 
pho-on ko siksa ko naraka, na phitharo 
iran a mulindong kami ko ALLAH pho-on 
ko siksa ko Naraka, na phitharo iyan a 
lindong kano ko ALLAH pho-on ko siksa ko 

kobor, na phitharo iran a mulindong kami 
ko ALLAH pho-on ko siksa ko kobor, na 
phitharo iyan a lindong kano ko ALLAH 
pho-on ko mga tiyoba ko nganin a 
mapapayag a pud on go so nganin a 
misosolun, na phitharo iran a mulindong 
kami ko ALLAH pho-on ko mga tiyoba ko 
nganin a mapapayag a pud on ago so 
nganin a misosolun, na phitharo iyan a 
lindong kano ko ALLAH pho-on ko fitna o 
idazal, na phitharo iran a mulindong kami 
ko ALLAH pho-on ko fitna 6 (. 


So puman so limo ko kobor: na bagian o 


miyamaratiyaya a miyamangimbunar, phitharo 
o ALLAH: 


ف إن الذين قالوا ربنا الله تم استقاموا ټزل عليهم الملذنكة Yi‏ 
تخافوا ولا تحرنوا وأبشروا بالجنة التي كنتم توعدون ( 
فصلت: ٠٠١‏ 

Aya ma-ana niyan na: #Mata-an a so siran 


oto a phitharo iran a aya kadunan ami na 
so ALLAH oriyan iyan na miphiyapiya 

siran na puphakatoronun ami kiran so 
mga malaikat a diran tharo-on a di kano 
pukhaluk na go di kano pukhabokoi 
pakapiya-a niyo a ginawa niyo ka bagian 
iyo so Sorga a giyoto so inithiyalagad 
rukano). 


Go pitharo o ALLAH: 


( فلولا إذا بلغت الحلقوم» وأنتم حينئذ تنظرون» وحن أفرب 
إليه منکم ولكن لا تبصرون. فلولا إن كنتم غير مدينين, 
М рт р‏ إن كنتم صادقین, М‏ إن كان من القرين فسروح 
وريحان وجنة نعيم 4 الواقعة: ۸۹-۸۳ 


Aya ma-ana niyan na: {Na ino igira 
miyakasampay so niyawa ko bakurung a 
sukano sa masa oto na pukhailay niyo, go 
sukami i lubi a marani ron a di sukano 
ogaid na di niyo khailay, na o sukano na 
di kano khabalasan na ino niyoto di 
maphakakasoy o sukano i mga bunar na 
amay ka aya butad iyan na pud ko 
phamakaranin ko Sorga na ruk iyan so 

kapakadukha go pagpur ko 50790 a 
pakalmah Taman ko kaposan angkai a sorah. 


Go miyakapo-on ki Barra a wata i Azib a mata- 
an kon a so Nabi # na phitharo iyan si-i ko 
mo'min igira a miyasumbag iyan so dowa 
malaikat si-i ko kobor iyan: 


) يدادي مناد من السماء أن صدق عبد ي؛ فافرشوہ من wun‏ 
وألبسوه هن «А‏ وافتحوا له بابا إلى الجنة, قال: فيأتيه مسن 
روحها وطيبهاء ويفسح له في قبره Ja‏ بصره) رواه أحمد وأبو 


داود في حديث طويل. 
Aya ma-ana niyan na: (Puphananawag so‏ 
di-i mananawag a maka popo-on sa langit‏ 
a o miyabunar so oripun akun na dumpasi‏ 
niyo ron so kobor iyan sa pho-on ko sorga‏ 
na go pakanditara niyo sa pho-on ko sorga‏ 
na go lukai niyo ron so pintoan ko sorga,‏ 
na tharo-on iyan a makatalingoma on dun‏ 
so undo ko Sorga na go so baw niyan na‏ 
go pakaolad non so kobor iyan sa‏ 
diyangka a khailay), piyanothol i Ahmad ago si‏ 
Abu Daud si-i ko Hadith a matas.‏ 

Go so kaparatiyaya-a ko alongan a maori na 
phagonga sa mga onga a mga ala pud on: 


PAGANAY RON: Na giyangkoto a babaya si-i 
ko kang-galubuk sa simba na go so 
kapuphanagontamani ron, panginam ko balas 
si-i sa giyangkanan a gawi-i. 


IKADOWA: So kikalukun si-i ko kang-galubuk 
sa dosa go oba ka on masoat kaluk pho-on ko 
siksa si-i sa giyangkanan a gawi-i. 


IKATULO: Payo-payo si-i ko mo'min ko nganin 
a diniyan khakowa si-i sa giyangkai a donya 
misabap bo ko nganin a mapangi-inam iyan a 
pud ko mga kamapiya-an ko alongan a maori 
na go so balas. 


Go sabunar a niyokol o mga kafir so 
kakhawiyag oriyan o kapatay sa aya daowa 
iran san na mata-an kon a giyanan na di 
mapung-gola-ola. 


Na so datar anan a daowa na ribat makang- 
gogonanao ko kariribat iyan na sodun so 
agama go so kapakagugudam na go so akal 
pamandapat. 

Go so mipantag on ko agama na sabunar a 
phitharo o ALLAH: 


) زعم الذين کفروا أن لن ييعثوا قل بلى uos‏ لتبعثن ثم 
NG О р)‏ عملتم وذلك على الله يسير ) التغابن: V‏ 


Aya ma-ana niyan na: (Di-i pagandisan o 
siran oto a miyamangongkir a mata-an kon 
a dadun a ba iran kakhawiyag na 
tharoang ka kiran hay Mohammad a 
angkaino di, ibut ko kadunan ko ka 
khawiyag kano dun oryan iyan na 
phamanotholun rukano so nganin a 
myang-galubuk iyo na go giyanan si-i ko 
ALLAH na tanto a malubod). 

Go sabunar a miyaisa-isa san so kadan-dan o 
mga kitab a miyakatoron a pho-on sa langit. 
So puman so kagudam na sabunar a piyaki 
ilay o ALLAH si-i ko mga oripun yan so 
kapukhawiyag o miyatay si-i sa giyangkai a 
donya, go si-i sa Shura Al- Baqarah na lima 
timan a mga ibarat sangkanan go sukaniyan: 

PAGANAY A IBARAT: So pagtao o Musa ko 
masa a kiyatharoa iranon: 


ؤ لن نؤمن لك حت نرى الله جهرة ) 


Aya ma-ana niyan na: (Diyami sukadun 
pharatiyaya-an taman sa di ami mailay so 
ALLAH sa mapayag). 


na piyatay siran o ALLAH oriyan iyan na 
inoyag iyan siran bo go si-i sangkanan na 
phitharo o ALLAH ko kiyapanothola niyanon 
ko mbawata-an o Israel: 


( وإذ قلتم ياموسى لن نؤمن لك حت نرى الله جهرة 
فأخذتكم الصاعقة وأنتم تنظرون(٥٥)څ‏ بعثناكم من بعد 
موتكم لعلكم تشكرون ) o1-oo BAN‏ 

Aya ma-ana niyan na: {Go si-i ko masa a 
tharo-on iyo a hay Musa diyami suka dun 


pharatiyayacan sa taman sa diyami 
mailay so АШАН sa mapayag na 

miyapolang siran o dalundug go sukano 
na phagilain iyo, oriyan iyan na inoyag 
ami sukano ko oriyan o kiyapatay niyo ka 
angkano makapanalamat). 


IKADOWA A IBARAT: So thotholan ko 
miyabono a miyaribogar on so mbawata-an o 
Israel o anta-a i miyakapatay ron na inisogo 
kiran o ALLAH a kasombali iran sa sapi na 
ibuntol iran sa miyatay oto so saba-ad ko sapi 
ka an maoyag ka aniyan kiran mapanothol o 
antawa-a i miyono on, na si-i sangkanan na 
phitharo o ALLAH: 


( ,31 قتلتم نفسا فادارأتم فيها والله مخرج ما كنتم تكتمونء 
ША‏ اضربوه ببعضها كذلك بحسي الله الموتى ويريكم ءاياته 
لعلكم تعقلون ) البقرة: ۷۳ 


Aya ma-ana niyan na: (Na gowani ko 
mamono so isa rukano sa tao na 
inisusundula iyoto na so ALLAH i miyayag 
ko pagu-uma-an iyo na phitharo ami a 
papusun iyo ron so saba-ad ko sapi lagid 

man oto a kapagoyaga o ALLAH ko 
miyatay go phaki ilay niyan rukano so 
mga tanda iyan ka aniyo di mang-guda- 
guda ). 


IKATULO A IBARAT: Si-i ko thotholan ko 
pagtao a siran oto so lominiyo siran pho-on ko 
mga darpa iran ka phalagoyan iran so kapatay 
a siran nang-giboan na piyatay siran o ALLAH 
oriyan iyan na inoyag iyan siran bo si-i sa 
giyangkanan na phitharo o ALLAH: 


(ألم تر إلى الذين خرجوا من ديارهم وهم ألوف حذر الموت 
Qui‏ هم الله موتوا ثم أحياهم إن الله لذو فضل على الناس 
ولكن أکثر الناس لا یشکرون) البقرة: ۲٤۳‏ 


Aya ma-ana niyan na: (Bangka da mailay so 
siran oto a lominiyo siran pho-on ko mga 
darpa iran, go siran na ng-giboan a 
kadakul iran sa kaluk ko kapatay na 
bakiran dun phitharo o ALLAH a mamatay 
kano onyan iyan na inoyag siran bo o 
ALLAH mata-an a so ALLAH na ruk iyan 

so limo si-i ko mga tao go ogaid na so 
kadakulan ko mga tao na di phanalamat). 


IKAPAT A IBARAT: Si-i ko thotholan ko Ozair 
si-i ko kiyasagad iyan sa giyangkoto a ingud a 
miyatay a ayadun a kiyaguda-a niyanon na 
mawatan oba oto oyaga o ALLAH na piyatay 
sukaniyan o ALLAH sa miyaka magatos ragon 
oriyan iyan na inoyag bo o ALLAH na si-i sa 
giyangkanan na phitharo o ALLAH: 

ز أو كالذي مر على قرية وهي خاوية على عروشها قال al‏ 
يبي هذه الله بعد موقا فأماته الله مائة عام ثم بعثه قال كم 
لبغت قال لبٹت یوما أو بعض يوم قال بل لبشت مائة عام فانظر 
إلى طعامك وشرابك لم يتسنه وانظر إلى مارك ولنجعلك ءاية 
للناس وانظر إلى العظام كيف ننشزها ثم نكسوها ما فلما 


تبین له قال أعلم أن الله على كل شيء قدير ) البقرة: ۹ 


Aya ma-ana niyan na: {Со so Ozair a 
somiyagad ko Baital Muqaddas a ingud a 
miyangagu-guba so mga walay ron, 

phitharo iyan: A andamanaya i 
kakhawiyaga si-i o ALLAH ko oriyan o 
kiyapatay niyan? Na biyono sukaniyan o 
ALLAH sa magatos ragon, опуап iyan na 
inoyag iyan bo. Na phitharo o ALLAH: Ay 
kiyathaingka hay Ozair? Phitharo iyan a 
aya kiyathi akun na salongan odi na saba- 
ad sa salongan, phitharo o ALLAH: A kuna 
ka aya kiyathaingka na miyaka magatos 
ragon, na ilayangka so pangunungkun ka 
go so inomun ka, ka da phaparin; go 
ilayangka so himar ka, ka kagiya a 
mbaloyin ami suka a nanao o mga 
manosiya, go ilayangka so mga tolan o 
andamanaya i gi-i ami ron kapakatho-oto- 
ora-a, oriyan iyan na pumbongkosan ami 
sa sapo. Na kagiya mapayag on oto na 
phitharo iyan a tiyangkud akun a mata- 
an! A so ALLAH na si-i ko langowan taman 
na gaos iyan). 


IKALIMA A IBARAT: Si-i ko thotholan ko 
Ibrahim Al-Khalil ko masa a kapanguniya 
niyan ko ALLAH a kapaki ilayin iyanon antona- 
a i okit i kaphangoyag iyan sa miyatay na 

inisogo on o ALLAH a kasombali iyan sa pat 
timan a papanok na go pamukanga niyan na 
mba-a ba-ada niyan ko mga palao a 
makalilibuton oriyan iyan na thalowan iyan 
siran na puthumotumo a giyangkoto a mga 
ang-gaota angkoto a mga рарапок na 
phakatalingoma siran a pulalakaw si-i ko 
Ibrahim na si-i sangkanan na phitharo o 
ALLAH: 


( وإذ قال إبراهيم )5 АУ о)‏ الموتى قال أولم تؤمن 
قال بلى ولکن لیطمئن قلبي قال فخذ أربعة من الطير فصرهن 
إليك ثم اجعل على كل جبل منهن جزءا ثم ادعهن IA‏ 
سعيا واعلم أن الله عزیز حكيم ) البقرة: ٠٠٢‏ 


Aya ma-ana niyan na: (Na gowani na 
phitharo o Ibrahim a kadunang ko piki 
ilayin ka rakun о  Andamanaya i 
kaphagoyagangka ko miyatay phitharo o 
ALLAH bakadi pharatiyaya? Phitharo iyan 
a angkaino di mapaparatiyaya ko na 
ogaid na an thatakuna so pamikiran ko, 

phitharo o ALLAH na kowa ka sa pat ko 
mga papanok na tathadang ka ko katimo 
iran ruka oriyan iyan na tago ingka on so 
omani isa a palao sa sabtad oriyan iyan 
na talowing ka siran ka mamakatalingoma 
siran ruka sa mata-an a tangkudangka a 
mata-an a so ALLAH na lubi a mabagur a 
lubi a maongangun }. 


Na giyangkai a mga ibarat na miyagudam go 
thitho a bunar a makang-gogonanao sa 
kakhapakay a kawiyag o miyamatay go 
sabunar a miya ona so kiya aloya si-i ko 
nganin a biyaloy ron o ALLAH a mga tanda ko 
Isa Ірпо Mariyam si-i ko kapukhawiyag о 
miyatay go kapuliyo iran pho-on ko mga kobor 
iran misabap ko idin o ALLAH. 


So puman so kapakang-gogonanao o akal 
pamandapat ko kapukhawiyag o miyatay na 
madodowa ka biyasan: 


PAGANAY RON A BIYASAN: Na mata-an a 
so ALLAH na inadun iyan so mga langit na go 
so lupa go so nganin a mapapadalum sa dowa 
nan si-i ko paganay na inadun iyan a dowa oto 

na miyagaga niyan a miya adun iyan sa 
paganay na kuna oba niyan di khagaga a 
kapakandoda niyan on, phitharo o ALLAH: 


( وهو الذي يبدأ الخلق ثم يعيده وهو أهون عليه € الروم: YV‏ 


Aya ma-ana niyan na: (Go sukaniyan so 
mipho-on mangadun oriyan iyan na 
phakandodun iyan bo go giyanan na 
miyakalubo-lubod on ). 


go phitharo pun o ALLAH: 


) كنا فاعلين‎ U! كما بدأنا أوّل خلق نعيده وعدا علینا‎ ( 
yet الأنبياء:‎ 
Aya ma-ana niyan na: (Datar anan a 
phipho-onan ami ko paganay a 
kapangadun na pakapuphato-on ami 
bo, pasad anan a inibugay ami mata- 
an a sukami na aya mambubutad ami 
na gomagalubuk kami). 

Go phitharo iyan ko kinisogo-on iyan ko 
kasumbaga ko tao a niyokol iyan oba mawiyag 
so mga tolan a giyoto so miyangaga-gagak: 


يس : ۷۹ 

Aya ma-ana niyan na: (Tharoang ka hay 

Mohammad а  pagoyagun anan o 

miyadunon ko paganay go sukaniyan ko 
langowan a inadun na katawan iyan). 


IKADOWA A BIYASAN: Na mata-an a so lupa 
na di-i mbaloy a miyatay a kabagabagas a da- 
a baon kayo na go paotan otan na 
pakatoronun iyanon so oran na makasibokar 
na makagadong na mawiyag a madalumon so 
langowan a ng-gaganapa a tanto a mapiya a 
kitatadi iyan, na so miyagaga niyan a kiya 
oyaga niyan san ko oriyan o kiyapatay niyan 
na khagaga niyan a kawiyaga niyan ko 
miyamatay, phitharo o ALLAH: 

اهتزت وربت إن الذي أحياها حي الموتى إنه على كل شيء 
43 ( فصلت: ۳۹ 


Aya ma-ana niyan na: (Go pud ko mga 
tanda iyan a mataan a suka na 
pukailaingka so lopa a miyagango na igira 
a piyaka toron amion so ig na 
pananabadun go kasibokaran na muto-on 
so mangungutho, na mata-an a so miyaka 
oyag saya i titho a pangoyag ko miyatay, 
mataan a sukaniyan si-i ko langowan 
taman na gaos iyan). 


Go pitharo o ALLAH: 
من السماء ماء مباركا فأنبتنا به جنات وحب‎ dy, ( 
١١-8 به بلدة ميتا كذلك الخروج» ق:‎ 


Aya ma-ana niyan na: (Piyakatoron ami pho- 
on ko kawang so ig a madakul i gona na 

piyakatho ami sa sabap rukaniyan so mga 
pamomolan go so pur a mapuphuragon go 
so mga korma a mga poporo a adun a 
onga niyan a miyakanggontogontor a 
pagpur ko mga oripun o ALLAH go ini 
oyag ami oto ko ingud a ma-atay lagid 
man oto so kaphakagumaw pho-on ko mga 
kobor ). 


Go sabunar a miyadadag so pagtao a pud ko 
miyangabubukhog i lalan a niyokol iran so 
siksa ko kobor go so kapakadaya on sa aya 
daowa iran na mata-an a giyanan na di 
mapung-golaola kagiya masosorang iyan so 
bunar, phitharo iran a mata-an dun a o sawai 
so miyatay si-i ko kobor iyan na khato-on a 
sodun so pakambubutad iyan go so kobor na 
dadun a baon miya alin da makaolad na go da 
makasimpit. 

Na giyangkai a  daowa na ribat ko 
kasosoranga niyan ko agama na go so 
kagudam na go so akal pamandapat. 


So si-iron ko agama na sabunar a miya ona so 
mga katharo a  makang-gogonanao sa 

katatanto o siksa ko kobor na go so 
kapakadadaya on si-i ko payagan a (B) a pud 
si-i ko kisosompat iyan ko kaparatiyaya-a si-i 
ko alongan a maori. 


Go si-i ko Sahih Bukhari a pud ko Hadith o Ibn 
Abbas .# a phitharo iyan: 


((خرج النبي # مع بعض حيطان المدينة» فسمع صوت 
إنسانين يعذبان في قبورهما)) وذكر الحديث» وفيه: ohy‏ أحدهها 


كان لا يستتر من البول )) da‏ رواية من (( بوله Ng‏ الآخر 
كان یمشی بالنميمة)). 


Aya ma-ana niyan na: (Lominiyo so Nabi $$ 
si-i ko saba-ad ko mga alad sa Madinah 
na miyanug iyan angkoto a sowara o 
dowa katao a manosiya a puziksa-an si-i 
ko kobor iran - na go inaloy niyan angkoto 
a Hadith ago madadalum on angkoto a - 
mata-an a giyoto a isa sa giyoto a dowa 
na aya mambubutad iyan na di ndilong 
igira a puthiti na go mata-an a so isa on na 
aya ola-ola niyan na di niyan di 
indalakaw so kazoroyan). 

So puman so makapantagon ko kagdam: na 
mata-an a so totorogun na pukhailay niyan si-i 
ko katotorogaon a mata-an a sukaniyan na 
matatago si-i ko darpa a maolad a mapiya a 
tanto ron a masosonor, odi na mata-an a 
sukaniyan na aya mao-ola-ola niyan na 
mapapadalum ko darpa a masimpit a diyon 
masosorot a tanto ron a makathatalogudam na 
igira kowan na puphakanao a datar o si-i 
matatago sangkoto a phithataginup iyan a 
obadi si-i matatago ko iga-an iyan ko solud a 
kuwarto niyan a ron makathatalayang. 


Go so kapakatorog na pagari o kapatay na 

giyoto i aya inibutho ron o ALLAH na kapatay 

si-i ko katharo iyan: 

( الله يتوفى الأنفس حين موتھا والتي لم تمت في منامها فيمسك 

التي قضى عليها الموت ويرسل الأخرى إلى أجل مسمى ) 
الزهر: Y‏ £ 

Aya ma-ana niyan na: (So ALLAH i 


puphatay ko mga ginawa ko masa a 
katotorogaon ko giyoto na dapun matay si- 

i ko katotorogaon na go pung-gamakun 
iyan so kiyakokoman sa kapatay na 
pumboka-an iyan so salakaw ron taman 
ko kaoma o diyandi a mabubutho». 


So puman so akal pamandapat: na mata-an a 
so totorogun na di-i thataginup sa bunar a 
maka-aayon si-i ko thitho ago igira a kowan na 
diniyan di thataginupun so Nabi # ko 
paratoboan iyan na sa tao a aya kailaya 
niyanon na sodun so paratoboan iyan na 
sabunar a aya kiyathataginupa niyanon na 
bunar a obadi so totorogun na sisi-i ko kuwarto 
niyan ko liyawaw o iga-an iyan a mawatan sa 
giyangkoto a phithataginup iyan na igira aya 
mao-ola-ola niyan sangkanan na pukhapakay 
si-i ko puphangao-ola-ola sa donya na ba di 
khapakay a mang-gola-ola si-i ko mapung- 
gola-ola sa alongan a maori? 


So puman so kiyakaputi ran si-i sa giyangkoto 
a daowa iran a opama ko kalota so miyatay si- 
i ko kobor iyan na khato-on ka datar dun o 
butad iyan go so kobor na da-a baon miya-alin 
da makaolad na go da makasimpit na aya 


127 


sumbag anan na giyangkai a mga biyasan a 
pudon: 


PAGANAY RON: Na mata-an a di khapakay 
oba masorang o nganin a minitalingoma o 
agama so datar angkai a mga solang a tig a 
ipuphamawal a giyanan na opama ka 
puphamimikirana o puphamawal san si-i ko 
minitalingoma о адата sa  thitho a 
kapamimikiran na katokawan iyan a kariribat a 
giyangkai a mga solang a tig datar o 
kiyatharoa on a pira i tao a puphama- awingun 
iyan so katharo a bunar na aya miyaka kaidon 
na giyangkoto a sabot iyan a ribat. 


IKADOWA: Mata-an a so puphangao-ola-ola 
ko solud a kobor na pud ko mga galubuk a 
migagaib a di oto khatokawan o kagudam ka 
ората ko aya mambubutad iyan na 
khatokawan o kagudam na miyada so bali o 
kaparatiyaya-a Ко  migagaib па go 
makaphagizan о  khipaparatiyaya Ко 
migagaib na go so di siran makapaparatiyaya 
si-i ko kapangimbunara on. 

IKATULO: Mata-an a so siksa ko kobor na go 
so kapakadaya on na go so kasimpit iyan na 
ayabo a phakagudamon na so miyatay di on 
pud so salakaw ron, go giyanan na datar o 
kapukhailaya o totorogun si-i ko katotoroga on 
a mata-an a sukaniyan na sisi-i ko darpa a 
masimpit a pakalukluk odi na si-i ko darpa a 
maolad a madaya, go sukaniyan mipantag si-i 
ko salakaw ron na dadun a kha-alin ko 
katotoroga on a sukaniyan na sisi-i ko kowarto 
niyan ago kandadaopan o dumpas iyan ago so 
tangob iyan go sabunar a aya mao-ola-ola o 
Nabi Ф na pagowahiyan a sukaniyan na sisi-i 
ko mga bolayoka iyan a pukhanug iyan so 
wahi a di khanug oto o mga bolayoka iyan, go 
igira pun a kowan na di on di maniyaropa so 
malaikat sa sakatao a mama a di on 
makimbitiyarai go so mga sahaba na diran 
khailay a malaikat oto na go di ran pun 
khanug. 


IKAPAT: Mata-an a so kagudam o ka-adun na 
madidiyangka misabap ko nganin a inibugay 
kiran o ALLAH a pukhigudam iran go di 
khapakay oba iran magudam so langowan 
taman a ma-a-adun, so pito lapis a langit go 

so lupa na go so madadalum on go so 
langowan a shai a ipuphodi ran ko ALLAH, so 
bantogan sa kapodi a thitho a puphanug anan 
o ALLAH ko nganin a kabaya iyan a pud ko 
ka-adun iyan igira kowan a obadi giyanan na 
karirirongan rukutano, go si-i sangkanan na di- 
i tharo-on o ALLAH: 


( تسبح له السموات السبع والأرض ومن فيهن وإن من شيء 
إلا يسبح بحمده ولكن لا تفقھون تسبيحهم ) الإسراء: EE‏ 


Aya ma-ana niyan na: (Puphodi rukaniyan 
so mga langit a pito go so lupa go so 
madadalum kiran na da-a nganin a badi 
puphodi ko ALLAH sa pumbantogun iyan 
na ogaid na diniyo zabotun so podi-podi 
ran ). 


Go datar anan so mga shaitan ago so mga jin 
a di-indalakaw si-i ko lopa a sorondayong dun, 
go sabunar a miyakadarpa so mga jin si-i ko 
Rasulollah @ a piyamamakinug iran so batiya 
iyan a romurunuk siran na mindod siran si-i ko 
pagtao iran a diran pamanotholun oto, go 
rakus pun anan a siran na kikharirirongan 

rukutano go si-i sangkanan na di tharo-on o 
ALLAH: 


( یابنی ءادم لا يفتننكم الشيطان كما أخرج أبويكم من الجنة 
يزع عنهما لباسهما lago pi‏ سواقما إنه يراكم هو وقبيله من 
— لا تروهم إنا جعلنا الشياطين أولياء للذین لا map‏ 0( 


الأعراف: ۲۷ 


Aya ma-ana niyan na: (Hay mbawataan o 
Adam na oba kano ma-akal o shaitan sa 
datar o kiyapakaliyowa niyan ko mbala a 
lokus iyo pho-on ko sorga a miyaginsing 
iyan kiran so nditarun iran a dowa ka an 
iyan kiran mapaki ilay so kaya-an iran 
mata-an a sukaniyan na pukhailay kano 
niyan ago so mga pagtao niyan sa di niyo 
siran khailay mata-an a biyaloy ami so 
mga shaitan a mga tampila o siran a di 
mapaparatiyaya). 


Go igira a aya mao-ola-ola o ka-adun na diran 
khatokawan so langowan o makamomo-ayan 
na mata-an dun a di khapakay oba iran 

punokola so nganin a miyatanto a pud ko mga 
galubuk a migagaib a da iran kagudami. 


SO KAPARATIYAYA-A SI-I KO OKORAN 


So okoran na so kiyataqdira о ALLAH ko 
langowan o ka-adun a makao-onot ko nganin 
a miya onaon dun so katawi ron o ALLAH, go 
siii ko ongangun o ALLAH па гоп 
makaphapasiyonot. 


Go so kaparatiyaya-a ko okoran na pukhatimo 
iyan angkai a pat a mga galubuk: 


PAGANAY RON: So kaparatiyaya-a sa mata- 
an a so ALLAH na katawan iyan so langowan 
taman a matitimbul anta-a ka pizagintas, 
andang sa mona ago dayon sa doyon, 
mulagid o aya mambubutad anan na pud ko 
nganin a si-i mitata-alok ko mga galubuk iyan 
odi na si-i ko mga galubuk o mga oripun iyan. 


IKADOWA: So kaparatiyaya-a sa mata-an a so 
ALLAH na minisorat iyan anan ko Al- Laoh Al- 

Mahfoudh go giyangkanan a dowa a mga 
galubuk na aya di on tharo-on o ALLAH: 


( ألم تعلم أن الله يعلم ما في السماء والأرض إن ذلك في 
كتاب إن ذلك على الله يسير € الحج: y^‏ 


Aya ma-ana niyan na: (Bangkadi katawi a 
mata-an a so ALLAH na katawan iyan so 
nganin a si-i ko langit ago si-i ko lupa 
mata-an a giyanan si-i ko kitab na mata- 
an a giyanan sii ko ALLAH na malubod). 


Na go si-i ko Sahih Muslim na miyakapo-on a 
thothol ki Abdullah Bin Amro Bin Al Ash غه‎ a 
phitharo iyan: miyanug akun ko Rasulollah @ a 
di niyan tharo-on: 


PIN اخلالق قبل أن یخلق السموات‎ „әш كب الله‎ y 
بخمسین ألف سنة)).‎ 

Aya ma-ana niyan na: (Inisorat o ALLAH so 
mga okoran o mga ka-adun ko ona-an o da 


niyan pun ka-aduna ko pito lapis a langit 
ago so lupa sa limapolong-gibo ragon). 

IKATULO : So kaparatiyaya-a sa mata-an a so 
langowan o ka-adun na di kha-adun inonta o 
kabaya o ALLAH mulagid o aya mao-ola-ola 
oto na pud ko nganin a mitata-alok si-i ko 
galubuk iyan anta-a ka pud ko nganin a 
mitata-alok ko galubuk o mga ka-adun, 
phitharo o ALLAH si-i ko nganin a mitata-alok 
si-i ko galubuk iyan: 


TA ف( وربك يخلق ما يشاء ويختار 4 القصص:‎ 
Aya 53-303 niyan na: # Со so kadunan ka 
na phangadunun iyan so nganin a kabaya 
iyan go aya puphamili? 
Go so katharo iyan: 


۶ ويفعل الله ما يشاء 4 إبراهيم: ҮҮ‏ 


Aya ma-ana niyan na: {Go di ing-galubukun 
o ALLAH so nganin a kabaya iyan. 


Go phitharo iyan: 


( هو الذي يصوركم في الأرحام كيف يشاء € آل عمرال: 3 

Aya ma-ana niyan na: #Sukaniyan so ۸7 
a so iputholad kano niyan si-i ko solud a 
tiyan o mga ina iyo ko okit-okit a kabaya 
iyan >. 


Go so katharo o ALLAH si-i ko nganin a 
mitata-alok si-i ko galubuk o mga ka-adun: 


( ولو شاء الله لسلطهم عليكم فلقاتلوكم 4 النساء: .4 


Aya ma-ana niyan na: { Со ората ko kabaya 
o ALLAH na pakipugus kano niyan na go 
makithidawa siran rukanok 


Go so katharo iyan: 
١١١ الأنعام:‎ ٤ ولو شاء ربك ما فعلوه فذرهم وما يفترون‎ ( 


Aya ma-ana niyan na: (GO ората ko 
kabaya o kadunan ka diran mang-galubuk 
oto, na go bagakun ka siran go so nganin 
a diran ipamokhag? 


IKAPAT: So kaparatiyaya-a sa mata-an a so 
langowan a ka-adun na ka-adun o ALLAH so 

mga lawas iran na go so mga sifat iran na go 
so mga go-a-go-ay ran. 


Phitharo o ALLAH: 


( الله خالق كل شيء وهو على كل شيء وكيل ) الزمر: 1۲ 


Aya ma-ana niyan na: 4So ALLAH i 
miyangadun ko langowana shai, go 
sukaniyan ko langowan taman na 
katitikayan iyan? 


Go phitharo iyan: 

Y فز وخلق كل شيء فقدره تقديرا 4 الفرقان:‎ 
Aya ma-ana niyan na: (Go inadun iyan so 
langowan a shai na go inokor iyan oto sa 
kaokor h 
Go phitharo iyan mipantag ko Nabi o ALLAH a 


Ibrahim #2 a mata-an a sukaniyan na phitharo 
iyan ko pagtao niyan: 


ؤ والله خلقكم وما تعملون 4 الصافات: ۹٦‏ 

Aya ma-ana niyan na: (Go so ALLAH i 
miyadun rukano go so nganin a di niyo 
galubukun ) 


Go so kaparatiyaya-a si-i ko okoran sa 
giyangkanan a kiniropa-an tano ron na di 
niyan maphakada so kababaloy o oripun a 
adun a baya-baya iyan si-i ko mga galubuk 
iyan ko di niyan kapakam baya-baya go so 
kapukhagaga-a niyan on ka mata-an a so 
agama na go so thito a butad na makang- 
gogonana-o a dowa nan sa katatanto anan 
angkanan. 


So puman so agama na sabunar a phitharo o 


ALLAH si-i ko kapakambabaya-baya o ka- 
adun: 


ra و فمن شاء اتخذ إلى ربه مآبا  النباً:‎ 
Aya ma-ana niyan na: íNa sadun sa 
khabaya na mba-al sa darpa a 
khandodan si-i ko kadunan iyan ( 
go phitharo iyan: 

ل فأتوا > ul‏ شٹتم 4 البقرة: YYY‏ 


Aya ma-anan niyan na: {Na song kano ko 
babasoka iyo sa sadun sa kabaya iyo} 


Go katharo iyan si-i ko kapakaga-gaga: 
٠١ فاتقوا الله ما استطعتم 4 التغابن:‎ ( 


Aya ma-ana niyan na: (Go kalukun iyo so 
ALLAH ko nganin a khagaga niyo 


Go phitharo iyan: 


у‏ لا يكلف الله نفسا إلا وسعها Ú‏ ما — Cale‏ ما 
اكتسبت 4 البقرة: YAN‏ 


Aya ma-ana niyan na: а-а iphaliyogat o 
ALLAH ko ginawa o manosiya a rowar ko 
khagaga niyan ruk iyan so miyang- 
galubuk iyan a mapiya, na go ithanaon so 
miyang-galubuk iyan a marata) 

So puman so thitho a butad: na mata-an a so 
langowan a manosiya na katawan iyan a 
mata-an a sukaniyan na adun a baya-baya 
iyan na go ga-as a misabap sa dowa nan na 
makapung-galubuk na go misabap sa dowa 
nan na iputhagak iyan so galubuk go di niyan 
mapakasung-gaya so ndolonan o nganin a 
pukhatago si-i ko kabaya iyan ka datar o 
kalalakaw, go so nganin a pukhatago ko 
diniyan kabaya ka datar o kathabadok, ogaid 
na so kapakambabaya-baya o oripun na go so 
kaphakagaga niyan na madadadalum a dowa 
nan si-i ko kabaya o ALLAH go so 
kapakagaga niyan misabap ko katharo o 
ALLAH: 


( لمن شاء منكم أن یستقیم؛ وما تشاءون إلا أن يشاء الله رب 
العالمين 1 التكوير: ۲۸ء ۲۹ 

Aya ma-ana niyan na: 4Si-i ko tao a kabaya 
iyan rukano a kapaka ontol iyan na da-a 


kapa-ar iyo inonta sa kabaya o ALLAH a 
kadunan o mga ka-adun h 

Go kagiya mata-an a so ka-adun na 
langolangon dun oto ruk o ALLAH na di 
khabaloy si-i ko ruk iyan so shai a ba niyan di 
katawi na go kabaya. 


Go so kaparatiyaya-a ko okoran ko nganin a 
kiniropa-an tano ron na di niyan khibugay ko 
oripun sa ba niyan midaowa ko nganin a 
khimbagakun ko mga pud a mga paliyogat o di 
na kapung-galubuka ko pud a mga dosa, go 
giyangkanan na so kidaowa anon na ribat pho- 
on ko mga biasan: 


PAGANAY RON: So katharo o ALLAH: 

( سيقول الذين أشركوا لو شاء الله ما أشركنا ولا ءاباؤنا ولا 

حرمنا من شيء كذلك كذب الذين من قبلهم حتى ذاقوا بأسنا 

قل هل عندكم من علم فتخرجوه لنا إن تتبعون إلا الظن وإن 
أنتم الا تخرصون € الأنعام: ٤٤١‏ 

Aya ma-ana niyan na: (Go putharo-on dun o 

siran oto a miyamanakoto a opama ko 


kabaya o ALLAH a di kami makapanakoto 
ago di ko mga lokus ami go da a kiyaram 

ami a pud ko shai na giyanan dun so 
kiyapamokhag o siran oto a pud ko 
miyangao-ona-an iyo taman sa kiyata- 
aman iran so siksa ami na tharo angka 
kiran hay Mohammad a ino adun a 
madadalum | rukano a katao a 
pakagumawa niyo rukami, da ka da-a ba 
niyo phagonoti a rowar ko arangan ka ba 
kano dun di pangsan, na ората ko aya 
mabubutad iran na adun a khikidaowa-an iran 
ko okoran na di kiran pakita-aman o ALLAH so 
siksa iyan. 


IKADOWA: Phitharo o ALLAH: 


( رسلا مبشرين ومنذرين لئلا يكون للناس على الله حجة بعد 
الرسل وكان الله عزیزا حكيما 4 النساء: ٥٩١‏ 


Aya ma-ana niyan na: {So mga sogo a 
phamamanotholan ko Sorga go 
puphamangangaluk ko Naraka na inoto na 
andi khabaloy ko mga tao a ba ana 
midaowa iran ko ALLAH ko oriyan o mga 
sogo iyan go aya mao-ola-ola o ALLAH na 

lubi a makadadaag na go lubi a 
maongangun ) 


Na opama ko adun a kababaloy o okoran a 
midaowa o mga sopakiro na di oto madadas 
misabap ko kiyasogoa ko mga sogo o ALLAH 
kagiya mata-an a so kapakasopak ko oriyan o 
kiyasogoa ko mga Rosol si-i kiran na kha-adun 
misabap ko taqdir o ALLAH. 


IKATULO: So piyanothol i Al- Bukhari ago si 
Muslim a aya khilapalon na so Bukhari a 
miyakapo-on ki Ali Ibn Abi Talib ف‎ a mata-an 
kon a so Rasulollah # na phitharo iyan: 


((ما منكم من أحد إلا قد كتب مقعده من النار أو من الجنة)) 
فقال رجل من القوم: ألا نتكل يا رسول tà!‏ قال: Уу)‏ 
اعملوا فكل هيسرء ثم قرأ: (فأما من أعطى واتقى 4 Ag‏ 
وي لفظ مسلم: (( فكل ميسر لما خلق له )). 


Aya ma-ana niyan na: (Da-a pud rukano a 
isabo a badi sabunar a minisorat so darpa 
iyan si-i ko Naraka odi na si-i ko sorga, na 
tig o mama a pud sangkoto a pagtao a: 

badi mapakay a sana-an dun anan Ya 
Rasulallah? Na tig o Nabi: a di, galubuk 
kano ka omani isa na lulubodunon), oriyan 
iyan na biyatiya iyan: 


( فأما من أعطى واتقى ) 


Aya ma-ana niyan na: (Sa puman sa tao a 
mamumugay na go manang-gila 5. Si-i 
puman ko lapalon i Muslim: (Aya ma-ana 
niyan: Na omani isa na lulubodun on so 
nganin a kiya aduna on). 


Na inisogo o Nabi 2 so kang-galubuk na go 
inisapar iyan so kasanai ko okoran. 


IKAPAT: Mata-an a so ALLAH na siyogo iyan 
so oripun na go siyaparan iyan na go da-a 
inipatoray niyanon a rowar ko diyangka a 
khagaga niyan, phitharo o ALLAH: 


( فاتقوا الله ما استطعتم ) التغاين: ۱١‏ 


Aya ma-ana niyan na: (Kalukun iyo so 
ALLAH ko diyangka a khagaga niyo. 

go phitharo iyan pun: 
YAN لا يكلف الله نفسا إلا وسعها ) البقرة:‎ ( 


Aya ma-ana niyan na: (Da a inipatoray o 
ALLAH ko ginawa a rowar ko khagaga 
niyan ) 


na opama ko aya mambubutad o oripun na 
itutugulon angkoto a galubuk na khabaloy a 
minibatog on so shai a diniyan khagaga oba 
niyan miphokasa, na giyangkanan na ribat, na 
go misabap san na igira a minisombo ko dosa 
sa diniyan katawan odi na miyalipat odi na 
minitugul on na da-a dosa niyan on kagiya 
mata-an a sukaniyan na di makambabaya- 
baya. 


IKALIMA: Mata-an a so okoran o ALLAH na 
piyagma a di oto katawan inonta ko oriyan o 
kapuphakatana angkoto a о-окогип go so 
kabaya o oripun si-i ko nganin a pung- 
galubukun iyan na mao-ona a di so galubuk 
iyan on na pukhabaloy sa babaya iyan ko 
galubuk a kuna oba mapananagom-balay sa 
ba ana katawi niyan ko okoran o ALLAH na si-i 

sa giyangkanan na pukhada angkoto a 
kakhidaowa-an iyan ko okoran ka di khidaowa 
o tao so nganin a аа-а ba niyan on 1 


IKANUM: Mata-an a sukutano na pukhailay 
tano so manosiya a kapananagontamani niyan 
ko nganin a domadaiton a pud ko mga 
galubuk ko donya iyan taman sa makowa 
niyan go di niyan puzambi-in oto si-i ko nganin 
a di on domadait na oriyan iyan na indaowa 
niyan si-i ko da niyan on kazambia ko okoran 
na anda sabap i kiyazambia niyan ko nganin a 
phakang-gay ron a gona a kipanonompang ko 
agama niyan si-i ko nganin a phakamorala on 
oriyan iyan na indaowa niyan so okoran? Na 
ba di aya butad angkai a dowa a galubuk na 
satiman? Na kati-i so ibarat a maphakarayag 
iyan anan. 


Opama ko madadanga o manosiya so dowa a 
lalan a so isa on na aya khaposan on na Si-i 
ko ingud a langon dun ringasa, kapamono, 
kapanolis, kapangarasi sa bangunsa go 
kakhaluka go kapagongos. 

Na go so isa on na aya khaposan on na ingud 
a langon dun ma-aator na go kalilintad na go 
kapagintao a kapakadadaya go paga-adatan 
on so mga ginawa na go so mga bangsa na 
go so mga tamok, na anda sa dowa oto a lalan 
| pagokitan iyanon? na mata-an dun a aya 
pagokitan iyan na so lalan a ikadowa a aya 
khaposan on na giyangkoto a ingud a ma- 
aator na go lomilintad go dadun a kakhapakay 
ko adun a akal iyan oba aya okiti niyan na 
giyoto a lalan ko ingud a ringasa a go 
kakhaluka sa aya indaowa niyan na so okoran, 
na anda sabap i pagokitan iyan si-i ko butad 
sa alongan a maori na so lalan sa naraka kuna 
oba so sorga na aya indaowa niyan na so 
okoran? 


IKADOWA A IBARAT: Phukhailay tano so 
pukhasakit a ipuzogo-on so kainom sa bolong 
na so ginawa niyan na di niyan pangu usumun 
oto, na go ipuzaparon pun so pangunungkun a 
sokang o gudamun iyan na pukhitagak iyan 
oto, oba di pukhababayai o ginawa niyan na 
langon dun anan tontot sa kapakapiya niyan 
na go kapakasulang iyan sa maliwanag, go di 
khapakay oba niyan runa a kapaginom iyan sa 

bolong odi na ba kan ko pangunungkun a 
sokagn iyan, na indaowa niyan so okoran na 
anda sabap i kipumbagakun o manosiya ko 
nganin a sogoan o ALLAH na go so Rasul iyan 
odi na di niyan ding-golaola-an so nganin a 
inisapar o ALLAH go so sogo iyan, oriyan iyan 
na indaowa niyan so okoran? 


IKAPITO: Na mata-an a so ipundaowa niyan 
so okoran ko nganin a minitagak iyan a pud ko 
mga paliyogat odi na so miyang-galubuk iyan 
a pud ko mga dosa na opama ko ana maka 
arason a tao a kowa-an iyan so tamok iyan na 
arasan iyan so bangsa niyan oriyan iyan na 
idaowa niyan so okoran go tharo-on iyan a 
diyakongka punamai ka mata-an a aya 
kiyapaka aras akun na misabap ko okoran o 
ALLAH na di niyan tharima-an a daowa oto na 
andamanaya i di niyan katharima-a ko 
kipundaowa-an ko okoran si-i ko kiya arasi ron 
o salakaw ron na ipundaowa niyan oto para ko 
ginawa niyan si-i ko kapukha arasi niyan ko 
kabunar o ALLAH? 


Go miya aloy a mata-an a so Amiril Mo'minin a 
Omar Bin Al-khattab .& na mini-ondor on a 

tukhaw a khapotolan sa lima na inisogo iyan a 
kapotoli ron sa lima na phitharo o tukhaw a di 
ka pasin hay Amiril Mo'minin ka aya man a 
kiyapaka pamanukhaw akun na okoran o 
ALLAH na phitharo o Omar a sukami na aya 
kapaka puphamotol ami na okoran o ALLAH. 


Na so kaparatiyaya-a ko okoran na adun a 
mga onga niyan a mga ala pud on: 


PAGANAY RON: So kasarigi ko ALLAH ko 
kapung-galubuka ko mga sabap sa di zarigan 
mismo so sabap kagiya mata-an a so 
langowan taman na ookorun o ALLAH. 


IKADOWA: So di kabaloy a kaphamumusa o 
tao ko ginawa niyan igira miyaparoli niyan so 
tontot iyan kagiya mata-an a aya kiyaparoliya 
niyan on na limo a pho-on ko ALLAH misabap 
ko shai a inokor iyan a pud ko mga sabap a 
mapiya na go kapaka apas, go so 
kapamumusa niyan si-i ko ginawa niyan na 
khalipatan iyan so panalamat si-i sa giyangkai 
a limo. 


IKATULO: Na so kathitikuna o mokaruna na 
go so kapakadudukha o pamikiran misabap ko 

nganin a puphamanagad on a mga okoran o 
ALLAH na di maka pumbaoman ko 
kapukhapapas o pukhababaya-an odi na 
kapukha adun o awida akal kagiya mata-an a 
giyangkanan na okoran o ALLAH a suka niyan 
so khiruk ko kadatu ko mga langit na go so 
lupa na giyangkoto a okoran na didun dowa 
dowa na kha-adun go si-i sa giyangkanan na 
phitharo o ALLAH: 


( ما أصاب من مصيبة في الأرض ولا في أنفسكم إلا في AS‏ 
من قبل أن نبرأها إن ذلك على الله يسير» لكي لا تأسوا على 
ما فاتكم ولا تفرحوا NG‏ ءاتاکم والله لا يحب كل Jue‏ فخور) 
الحدید: YY YY‏ 


Aya ma-ana niyan na: (So nganin a 
pukhitalumba a pud ko morala si-i ko lupa 
go da si-i ko mga ginawa niyo a ba di sisi-i 
ko kitab a misosorat ko ona-an o dami ron 
pun kitalumba-an, mata-an a giyanan si-i 
ko ALLAH na  miyakalubolubod, ka 
angkano di makapumboko ko nganin a di 
niyo khakowa go angkano di khababaya 

511 ko nganin a miyaparoli niyo go so 
ALLAH na diniyan khababaya-an . so 
langowan a takabor a mapasang i 
kapagambog ). 


go phitharo o Nabi ж: 

((عجبا Ру.‏ المؤمن إن yi‏ 8 كله خير ولیس ذلك لأحد الا 

للمؤمن» إن أصابته سراء شكر فکان خيرا له. وان آصابته 
ضراء صبر فكان خيرا له)) رواه مسلم 


Aya ma-ana niyan na: (Piyakamumusa so 
butad o mo'min mata-an a so butad iyan 
na langon dun mapiya go da anan ko isa 
bo a rowar ko mo'min igira minisogaton so 
mapiya na manalamat na giyoto i mapiya 
on na go o mitalumba on so morala na 
zabar na giyoto i mapiya on). Piyanothol i 
Muslim. 

GO SABUNAR A MIYADADAG SI-I KO 
OKORAN SO DOWA A GROPO 


PAGANAY RON: Al-jibriya, siran so phitharo 
iran a mata-an a so oripun na matutugul si-i ko 
galubuk iyan a da a ba niyan on bayabaya a 
go da-a ba niyan on gaus. 


IKADOWA: Al-qadariya, a siran so phitharo 
iran a mata-an a so oripun na kathatarambisa- 
an iyan so galubuk iyan, sa kambabaya-baya- 
an iyan na go magagaga niyan, go da baon 
rarad o kabaya o ALLAH na go so kapa-ar 
iyan. 


NA aya sumbag sa giyoto a gropo a paganay 
a Al-jibriyah na so dun so agama na go so 
thitho a butad: 


So mipantag on ko Agama na mata-an a so 
ALLAH na tiyanto niyan si-i ko oripun a adun 
a baya-baya iyan na go kathomo na go 
siyanday niyan so galubuk si-i  rukaniyan, 
phitharo o ALLAH: 


( منكم من يريد الدنيا ومنكم من يريد الآخرة 4 

Aya ma-ana niyan na: (Pud rukano so aya 
thomo-on iyan na so Dunya, go Pud 
rukano so aya thomo-on iyan na so 
alongan a maori). 


Go pitharo o ALLAH: 


( وقل الحق من ربكم فمن شاء فليؤمن ومن شاء فليكفر إنا 
أعتدنا للظالمين نارا أحاط يمم سرادقها ) الكهف: ۲۹ 


Aya ma-ana niyan na: (Tharoang ka hay 
Mohammad so bunar a makapopo-on ko 
kadunan iyo, sa tao a kababaya-an iyan 
so paratiyaya na paratiyaya go so tao a 
khathomo iyan so kakhafir na khafir ka 
mata-an a sukami na inithyalagad ami ko 
mga darowaka so apoy a miliibut on so 
mga alad iyan) 


go phitharo o ALLAH: 
(من عمل صالخا فلنفسه ومن أساء فعليها وما ربك بظسلام‎ 
١٤ للعبيدة فصلت:‎ 

Aya ma-ana niyan na: (Sa tao a ng-galubuk 
sa mapiya na bagia an oto o ginawa niyan 
go so tao a ng-galubuk sa marata na 
khisogaton oto, go kuna ba so kadunan ka 
na ba niyan zalimboti so mga oripun) 


Na so puman so thitho a butad na mata-an a 
so langowan a tao na katawan iyan so mbida- 
an ondolonan o mga galubuk iyan a 
kambabaya-baya-an iyan so diniyan on kang- 
galubuka misabap ko kiyathomoa niyan on ka 
datar o kakan na go so kainom na go so 
kaphasa na go so kapamasa, go so ndolonan 
o nganin a pukhisogat on a di niyan kabaya ka 
datar o kathabadok igira dita di khayaw go 
igira miya olog a makapopo-on sa liyawaw na 
giyangkoto a paganay na di ing-galubuk a 
makambabaya-baya misabap ko kiyathomo a 
niyan on a kunaba on mitutugul na si-i puman 
sa giyangkoto a ikadowa na di makambabaya- 
baya go diniyan kabaya a giyangkoto a 
minisogat on. 


Na so puman so sumbag ko ikadowa a gropo 
a Al-qadariya na so dun so agama na go so 
akal pamandapat: 

So mipantagon ko agama na mata-an a so 
ALLAH i miyangadun ko langowan taman go 
so langowan a shai na miya adun misabap ko 
kabaya iyan oto go sabunar a piyayag o 
ALLAH si-i ko kitab iyan a mata-an a so mga 
galubuk o mga oripun na madadalum si-i ko 
kabaya o ALLAH na phitharo iyan: 


( ولو شاء الله ما اقتتل الذين من بعدهم من بعد ما جاءقم 
البينات ولکن اختلفوا فمنهم من ءامن ومنهم من AS‏ ولو 
شاء الله ما اقتتلوا ولكن الله بفعل ما يريد ) البقرة: YoY‏ 


Aya ma-ana niyan na: 10 kabaya o ALLAH 
na di makathitidawa so siran oto a pud ko 
miya oriyan iran si-i ko oriyan o nganin a 
miyakatalingoma kiran a mga tanda ogaid 
na miyakazopa-zopaka siran go pud kiran 
so miyaratiyaya na go pud kiran so 
mikhafir na go o kabaya o ALLAH na di 
siran makathitidawa, ogaid na so ALLAH 
na gii niyan gola-ola-an so nganin a 
kabaya iyan). 


Go phitharo o ALLAH: 


154 


ذ ولو شئنا لآنينا كل نفس هداها ولكن حسق القسول مني 
لأملأن جهنم من الجنة والناس أجمعين » السجدة: ٣١‏ 


Aya ma-ana niyan na: Go opama 6 
ami na ibugay ami ko oman i ginawa so 
toroan on ogaid na miyatanto so katharo a 
makapopo-on rakun a tanto dun a puno- 
puno-on ami so naraka ko pud ko mga Jin 
ago so mga manosiya sa kalangolangon 
iran ) 


So puman so akal pamandapat na mata-an a 
so ka-adun na lango-langon dun oto na 
kamimilikan o ALLAH na so manosiya a pud 
sa giyangkanan a ka-adun na suka niyan na 
kamimilikan o ALLAH na di khapakay ko 
kamimilikan i ba di ing-golaola si-i ko ruk o 
khiruk inonta o mi-idin iyan on ago kabaya 
iyan. 


SO MGA HADAP O KUPIT A KAI-ISLAMIE 


So hadap ko ma-ana niyan ko basa na gi-i 
makapuma-ana sa madakul pud on so 

puzogatun a puphakatindugun ka an masogat 
igira phithindoan go so langowan taman a 
masisimalao. 

Mga hadap o kupit a kai-islamie na so mga 
mapipikir on na go so mga apta on a mga 
pipiya a phagumbowat ko di on kakhuphiti go 
giyanan na madakul a pimbarang pud on: 


PAGANAY RON: So ka ikhlas o niyat go so 
kasimba-a si-i ko ALLAH a isa-isa kagiya 
mata-an a so miyangadun na da-a sakotowa 
iyan na miyawajib so kabaloy o mapipikir na 
go simba na si-i bo ko ALLAH a isa-isa. 


IKADOWA: So kapakamaradika o akal ago so 
pamikiran pho-on ko kapuphakasundod o 
puphamakasamok а  phagumbowat ko 
kapukhabakanti o puso sa giyangkai a kupit 
kagiya mata-an a so tao a mababakanti so 
puso iyan sa giyangkai a kupit na sukaniyan 
na odi kiya awasan so puso iyan ko langowan 
o kupit go aya niyan bo pukhasimba so nganin 
a magugudam iyan odi na di-i tharidadag si-i 
ko mga kadadagan a mga kupit na go mga 
palakiya. 

IKATULO: Kapuphakadukha o ginawa na go 
so pamikiran sa di maka aawida akal o ginawa 
na go di malalalong so pikir kagiya mata-an a 
giyangkai a kupit a kai-islami na pukhirampay 
niyan so mo'min si-i ko miyadun on, sa 
ikasosoat iyan si-i ko ALLAH a sukaniyan i 
kadunan iyan a di on di thandingan, go aya on 
pukhokom a pumbutad sa bitikan go thatakuna 
so puso iyan ko taqdir iyan on, go makaloloag 
so puso iyan si-i ko Islam sa da-a ba niyanon 
puzambi an. 


IKAPAT: Na so kapakalilidas o antap iyan na 
go so galubuk iyan pho-on ko kapakasilay si-i 
ko simba niyan ko ALLAH odi na so di niyan di 
kindolona-an ko mga ka-adun kagiya mata-an 
a pud ko mga onayan angkai a kupit a kai- 
islami na giyangkoto a kaparatiyaya-a ko mga 
sogo o ALLAH а  mirarapug ko 
kapangongonotani ko  okit-okit iran а 
giyangkoto a kapakasulang sa maliwanag o 
antap na go so galubuk. 


IKALIMA: So katukusa ko niyat na go so 
kapanagontaman si-i ko mga galubuk sa di on 
mapapas so oras a kang-galubuk sa mapiya a 

ba niyan oto di kaphophorongi panginam ko 
balas, go да-а khailay niyan a darpa a 
kandosa a ba niyan di kapakawatani sa kaluk 
ko siksa kagiya mata-an a pud ko mga 
tomadung a giyangkai a kupit a kai-islami so 
kaparatiyaya-a ko kakhawiyag pharoman na 
go so kaphamalasi ko mga galubuk: 


( ولكل درجات Ú‏ عملوا وما ربك بغافل عمايعملون ( 
الأنعام: ۱۳۲ 

Aya ma-ana niyan na: (Go omani isa na ana 
mga pangkatan iyan a pud ko nganin a 
miyanggalubuk iran, kuna oba so 


kadunan ka na ba niyan dadarainonun 
angkoto a nganin a diran gagalubukun) 


Go sabunar a piyaki imulungan o Nabi @ a 
giyangkai a apta si-i ko katharo iyan: 


((المؤمن القوي خير وأحب إلى الله من المؤمن الضعیف. وفي 
كل خير احرص على ھا ينفعك واستعن QU‏ ولا تعجز, ران 
أصابك شيء فلا تقل لو gi‏ فعلت كان TAS‏ وكذا ولكن قل: 

قدّر الله وما شاء فعل, فإن لو تفتح عمل الشيطان)) رواه 
NOW:‏ 


Aya ma-ana niyan na: (So mapaparatiyayaa 
mabagur na pirmiro go thomo si-i ko 
ALLAH a di so mo'min a malobay go si-i ko 
langowan o mapiya, panagontamaningka 
so nganin a phakang-gay ruka a gona go 
pangni ka sa tabang ko ALLAH go dika 
pung-gapolos na o misogat ruka so shai na 
dingka putharoa a o miyang-galubuk akun 
ai na kha-adunai angkai  ogaid na 
tharoangka a tagdir o ALLAH go so nganin 
a kabaya iyan na ping-galubuk iyan, 
kagiya mata-an a so katharoa ko opama 
na pukhaluka-an iyan so galubuk a 
shaitan). Piyanothol i Muslim. 


IKANUM: Kha-adun so pagtao a mabagur a 
pagosarun iyan so langowan a malai bali 
maito i bali si-i ko gi-i kapakathakuna a ko 
agama niyan na go so kapuphakabagura si-i 
ko mga polaos iyan go di niyan tatago-on sa 
ginawa so nganin a pukhisogat on si-i ko lalan 

sangkanan, go si-i sa giyangkai na phitharo o 
ALLAH: 


NB‏ الم O pa‏ الدين ءامنوا بالله ورسوله ثم لم يرتابوا وجاهدوا 
بأموا هم وأنفسهم في سبيل الله أوللك هم الصادقون ) 
الحجرات: ٥١‏ 


Aya ma-ana niyan na: «Ауа bo a 
miyamaratiyaya na so siran oto a 
piyaratiyaya iran so ALLAH na go so 
siyogo iyan oriyan iyan na da siran 
katagoi sa sangka-an sangkanan go 
pirang iran so mga tamok iran na go so 
mga ginawa iran si-i ko lalan ko ALLAH na 
siran i mga tao а mangingmbuna? 


IKAPITO: So kikhiraot ko kathagodaya sa 
donya go sa alongan a maori misabap ko di 
kathagompiya o phithang-gisa-an na go so 
mga gropo go so khitongkolun ko balas na go 
so mga saka-sakaw na si-i sangkanan na di-i 
tharo-on o ALLAH: 

من عمل صا حا من ذكر أو أنثى وهو مؤمن فلنحيينه حياة 
А‏ ولنجزينهم أجرهم بأحسن ما کانوا يعملون4 النحل: ۹۷ 


Aya ma-ana niyan na: (Sa tao ang-galubuk 
sa mapiya a pud ko mama odi na babay 
go sukaniyan na mapaparatiyaya na 
pakaphagintaon ami sa Карадіпіао a 
mapiya na go mbalasan ami siran ko 
balas iran sa mapiya a di so nganin a di 
ran galubukun > 


Giyangkai i saba-ad ko mga antap o kupit 
paratiyaya a kai-islami, phangnin tano ko 
ALLAH a pakamoayanun niyan anan si-i 
rukutano na go so lango-langowan o mga 
muslim. 

